open-index/open-wikipedia-markdown huggingface dataset:
人體冷凍技術

**人體冷凍技術**（或者係**人體冷藏**）係一種試驗緊嘅醫療科技，用極低溫（一般喺攝氏零下196度以下）保存人體或者係其他動物，夢想未來有一日可以用先進嘅醫療科學技術幫佢哋解凍後復活同埋治療。

美國生活科學（Live Science）將人體冷凍技術列做十大人腦未解之迷嘅其中之一。重有，呢個技術亦都被列為十大超越人類極限嘅未來科學技術。

而家最大型嘅人體冷凍公司係美國嘅阿爾科生命延續基金（英文：Alcor Life Extension Foundation）同埋美國人體冷凍機構（英文：Cryonics Institute）。

## 技術嘅前提
人體冷凍技術嘅主要前提係：人類所有嘅記憶、性格、身份、意識都係用細胞結構同化學嘅形式（主要喺個腦度）儲存。人體冷凍技術就係希望透過冷凍科技，防止腦部受損，以達至暫停生命嘅效果，同希望未來可以透過科技令冷凍者返生同埋得到醫治。

## 哲學同埋道德倫理考慮問題
### 宗教同靈魂問題
一啲宗教人士認為，人體冷凍科技會同宗教有衝突，主要係因為人嘅靈魂已經走咗，冷凍技術冇可能醫到冷凍人嘅靈魂。但係人體冷藏公司就認為，人體冷藏者就好似人長期瞓覺或者係昏迷咗一樣，靈魂係唔會離開肉體，而冷凍技術就同其他醫療技術一樣，只係設法將冷凍者醫治同延續佢哋嘅生命。冷凍公司更加認為冷藏者只係好似患咗重病嘅病人一樣。因此，冷凍公司認為人體冷凍技術同宗教並冇任何衝突。 

## 費用
人體冷凍收費平到美金 $10,000（俄羅斯KrioRus 嘅腦神經冷藏）至美金 $28,000（美國Cryonics Institute  嘅全身冷藏），貴嘅話就美金 $155,000 (American Society Institute 嘅全身冷藏)，到美金 $200,000（ 美國Alcor Life Extension Foundation 嘅全身冷藏）都有，主要係睇番唔同公司同埋唔同服務而定。

另外，人體冷凍者可以用人壽保險嘅形式畀錢，或者分期付款都得。

## 技術嘅可行性
而家冇任何人能夠喺冷藏之後返生，但係，人體冷凍基於以下嘅信念，相信技術係可行嘅，包括：

* 假如人體或者係動物嘅結構能夠保存得好，噉生命就可以被停止，亦都可以重新啟動。 
* 玻璃化嘅冷凍方法可以有效噉保存人體或者動物嘅生命。 
* 相信未來嘅分子修復技術可以有效噉修復受損（甚至已經死咗）嘅生理結構。

重有，有啲人認為以下嘅跡象可以推斷佢嘅可行性，包括：

* 加拿大曾經有個女嬰凍死咗幾個鐘之後，被醫生解凍後可以好番冇事。
* 曾經做過一個實驗，成功冷凍咗一隻馬騮，幾個鐘之後可以復原。
* 曾經做過一個實驗，成功將冷凍咗 16 年嘅老鼠基因，複製出新嘅老鼠出嚟，並可以健康咁成長。
* 玻璃水 嘅冷凍方法解決咗身體冷凍之後容易受損嘅問題。
* 有研究話體溫較低更加容易令人長壽。
* 有研究人員做過實驗，成功將狗、豬同老鼠冷卻咗幾個鐘頭之後（冷凍後只有好微弱嘅心跳）復原。
* 喺攝氏零下196度嘅低溫下，佢嘅反應速度只喺攝氏37度體溫下嘅 9 * 1027 分之一。 
* 部分嘅人體器官可以喺低溫之下長期保存 。
* 科技樂觀者認為，第時納米技術發展成熟後，可以修復冷凍過程帶嚟嘅細胞損傷，重可以修復由衰老或者疾病引起嘅損傷。

## 對技術嘅批評同爭議
* 就而家嘅科學技術嚟講，能夠喺低溫保存嘅就只有血、細胞同人體器官。但喺單單要保存一個人體器官已經非常困難。主流嘅科學界重喺度研究緊細胞同埋組織器官嘅保存。

* 而家重未有一個冷凍成功嘅例子。

* 現家重未有實驗可以證明，喺冷凍一段長時間後，細胞仍然可以保存得完好。

* 而家有啲醫學專家認為人體冷凍技術冇任何醫學價值。

## 法律議題同埋法律保障
喺法律上，人體冷凍嘅冷藏者都當係死咗嘅人，而人體冷凍公司就被當作一間提供殯葬嘅機構同一間醫學研究嘅機構。人體冷凍可以睇成一種殯葬嘅方式，或者係將自己嘅遺體或器官捐畀醫學機構作醫療科學研究用途。人體冷凍公司有必要喺病人喺法律上宣告死亡之後至進行人體冷凍。

如果提供人體冷凍服務機構嘅資金用晒，而冷凍者同佢啲親友同支持者都提供唔到足夠資金繼續維持嘅話，大多數冷凍公司嘅協議都表明，人體冷凍機構可以喺呢個情況下終止人體冷凍服務。

## 參閱
* 低溫物理學
* 生命延續
* 長生不老
* 疾病
* 復活
* 暫停生命
* 未來學

## 註

## 出面網頁
* 人體冷凍技術常見問題 
* 美國阿爾科生命延續基金
* 美國人體冷凍機構
* 長生不老研究組織 
* 英國人體冷凍機構
* 人體冷凍：通向未來之路
* 中國狂人欲啟冷凍復活計畫
* '''人体冷冻新浪博客'''
碳腳印

**碳腳印**（**碳足跡**）量度人、公司、組織日常活動中、又或者一種產品去到市場前燒化石燃料而排出嘅二氧化碳。
纖維叢

**纖維叢** (*fibre bundle*)係種拓樸空間（通常係流形），推廣積空間概念（可當做「扭曲咗」嘅積空間），係種同倫論研究嘅基本結構。又纖維叢可表達物理「內部自由度」（如電動力學入面嘅相(*phase*)）概念，所以係規範場論嘅基本結構。

## 定義
一**纖維叢** **B**係一序列(B,X,Y,p,G,{Vj, fj}j∊J})，其中
*B 係拓樸空間，叫**全空間**
*X 係拓樸空間，叫**底空間**
*Y 係拓樸空間，叫**纖維**
*p:B-->X 係滿射，叫**投影**
*G 係拓樸羣，有效同連續咁作用響 Y 上
*J 係一記號集
*每j∊J：
** Vj係 X 嘅開子集，叫座標鄰域
** fj:Vj x Y -->p-1(Vj) 係同胚，叫**座標函數**
**每 x∊Vj,每 y∊Y： p.fj(x,y)=x
*每點 x∊Vj，設：fj,x: Y--->p-1(x) : fj,x(y)=fj(x,y)；
*每對i,j∊J，每點 x∊Vi∩Vj：
**fj,x-1 . fi,x: Y-->Y 剛啱好等於某 g∊ G 嘅作用；
**設 gi,j: Vi∩Vj --> G: gi,j(x)= fj,x-1 . fi,x （叫做**座標轉換**）
**咁 gi,j 係連續嘅。

## 例
### 向量叢
### 主叢

## 又

## 攷
*Norman Steenrod(1950), *The Topology of Fibre Bundles*, ISBN 0691005846
*J. P. May (1999), *A Concise Course in Algebraic Topology*, ISBN 0-226-51183-9
*Chris J. Isham(1999), *Modern Differential Geometry for Physicists*, ISBN 981-02-3562-3
*John Milnor, *Characteristic Classes*
厄爾尼諾南方擺動現象

**厄爾尼諾南方擺動現象**係一個異常嘅氣候現象。喺太平洋，呢個現象包含咗兩樣嘢：厄爾尼諾現象同埋拉尼娜現象，係指太平洋東部同埋中部嘅熱帶海洋嘅海水溫度唔正常咁持續變暖同變凍。

南方擺動係反映大溪地同埋澳洲達爾文之間每個月或者每季一次嘅氣壓變動。

## 參考
拉尼娜現象

**拉尼娜現象**（）係厄爾尼諾現象嘅相反氣候現象，屬厄爾尼諾南方擺動現象東太平洋降溫嘅階段。西班牙話 La Niña 係細路女、聖女咁解，而佢嘅相反厄爾尼諾嘅西班牙話 El Niño 就即係解細路仔、聖嬰，所以拉尼娜現象又譯做**反聖嬰現象**。

當發生拉尼娜現象嗰陣，赤道太平洋嗰頭嘅海水會反常咁變得好凍，亦因為咁搞到全球氣溫混亂。呢種現象啱啱同厄爾尼諾現象令全球氣溫變暖相反。拉尼娜現象通常都會跟住厄爾尼諾現象出現，通常出現厄爾尼諾現象之後就會出現拉尼娜現象，而每次出現都會連續兩、三年咁出現。



ImageSize = width:800 height:70
PlotArea = left:50 bottom:20 width:700 height:40 
Period = from:1900 till:2021
DateFormat = yyyy
TimeAxis = orientation:horizontal
ScaleMajor = unit:year increment:5 start:1900
PlotData = 
 bar:laniña width:30 color:blue mark:(line,white)
 from:1903 till:1904
 from:1906 till:1907
 from:1909 till:1911
 from:1916 till:1918
 from:1924 till:1925
 from:1928 till:1930
 from:1938 till:1939
 from:1942 till:1943
 from:1949 till:1951
 from:1954 till:1957
 from:1964 till:1965
 from:1967 till:1968
 from:1970 till:1972
 from:1973 till:1974
 from:1974 till:1976
 from:1984 till:1985
 from:1988 till:1989
 from:1995 till:1996
 from:1998 till:2001
 from:2005 till:2006
 from:2007 till:2008
 from:2008 till:2009
 from:2010 till:2012
 from:2016 till:2017
 from:2017 till:2018
 from:2020 till:2021

1900至2020年發生過嘅拉尼娜現象。


## 參考
厄爾尼諾現象

**厄爾尼諾現象**（西班牙文：**El Niño**），又譯**聖嬰現象**，係一個異常嘅氣候現象，指太平洋東部同埋中部嘅熱帶海洋嘅海水溫度唔正常咁持續變暖，屬厄爾尼諾南方擺動現象東太平洋升溫嘅階段。「El niño」喺西班牙文係解「男仔」，係指聖子耶穌，因為喺聖誕節嗰陣呢個現象喺南美洲西岸對開嘅海面比較明顯。呢個現象對於南半球嘅氣侯係明顯嘅，喺1923年英國嘅基利伯‧湯馬士‧獲嘉爵士（Sir Gilbert Thomas Walker）第一次提到，同呢個現象有密切關係嘅獲嘉循環就係用佢嘅名嘅。



ImageSize = width:800 height:70
PlotArea = left:50 bottom:20 width:700 height:40 
Period = from:1900 till:2020
DateFormat = yyyy
TimeAxis = orientation:horizontal
ScaleMajor = unit:year increment:5 start:1900
PlotData = 
 bar:laniña width:30 color:red mark:(line,white)
 from:1902 till:1903
 from:1905 till:1906
 from:1911 till:1912
 from:1913 till:1915
 from:1919 till:1920
 from:1925 till:1926
 from:1940 till:1942
 from:1946 till:1947
 from:1951 till:1952
 from:1953 till:1954
 from:1957 till:1958
 from:1958 till:1959
 from:1963 till:1964
 from:1965 till:1966
 from:1968 till:1969
 from:1969 till:1970
 from:1972 till:1973
 from:1976 till:1977
 from:1977 till:1978
 from:1979 till:1980
 from:1982 till:1983
 from:1986 till:1988
 from:1991 till:1992
 from:1993 till:1994
 from:1994 till:1995
 from:1997 till:1998
 from:2002 till:2003
 from:2004 till:2005
 from:2006 till:2007
 from:2009 till:2010
 from:2014 till:2016
 from:2018 till:2019
 from:2019 till:2020

1900至2019年之間發生過嘅厄爾尼諾現象。


## 睇埋
*拉尼娜現象

## 參考
1889年

## 其他紀年

*中國（農曆）：光緒十四年十一月三十～光緒十五年十二月初十
*越南（農曆）：同慶三年（十一月三十～十二月廿九）、成泰元年（正月初一～十二月初十）
*朝鮮半島
**高宗二十六年
**檀紀：4222年
*日本
**明治二十二年
**皇紀：2549年
*佛曆：2431年 - 2432年
*回曆：1306年4月28號 - 1307年5月8號
*猶太曆：5649年4月28號 - 5650年4月8號
*修正儒略日（MJD）：11003 - 11367

## 大件事
* 3月4號：班哲文夏里遜出任第23任美國總統。
* 3月22號：錫菲聯足球會成立。
* 5月6號：艾菲爾鐵塔響世界博覽會正式開放。
* 5月15號：法國巴黎艾菲爾鐵塔落成開放。
* 7月8號：《華爾街日報》出版。
* 7月14號：第二國際喺巴黎成立。
* 7月28號：，20死52傷。
* 9月23號：「任天堂骨牌」成立。1963年公司改叫任天堂。
* 11月2號：北達哥他州成為美國第39個州。
* 11月2號：南達科他州成為美國第40個州。
* 11月8號：蒙大拿州成為美國第41個州。
* 11月11號：華盛頓州成為美國第42個州。
* 香港電燈有限公司成立。
* 皇家香港哥爾夫球會成立。
* 廣州市培正中學成立。

## 響呢年出世嘅人
* 1月28號：那魯麟，香港華民政務司（1961年死）
* 2月12號：譚澤闓，中國書法家（1947年死）
* 2月16號：金枓奉，朝鮮政治人（1961年死）
* 3月4號：洪思翊，日本陸軍將官（1946年死）
* 3月16號：田中久一，日本軍人，香港日治時期香港總督（1947年死）
* 3月23號：中願寺雄吉，日本超級人瑞（2003年死）
* 4月7號：加芙列拉·米斯特拉，智利作家，諾貝爾文學獎得主（1957年死）
* 4月14號：葉菲姆·伯格柳伯夫，德國國際象棋棋手（1952年死）
* 4月16號：差利·卓別靈，英國電影演員同導演（1977年死）
* 4月20號：阿道夫·希特拉，納粹德國領袖（1945年死）
* 4月26號：路德維希·維根斯坦，英國哲學家（1951年死）
* 4月28號：薩拉查，葡萄牙總理（1970年死）
* 5月9號：張羣，中華民國行政院院長（1990年死）
* 6月10號：早川雪洲，日本演員（1973年死）
* 6月13號：高奇峰，嶺南畫派畫師，「二高一陳」同「嶺南三傑」之一（1933年死）
* 6月23號：安娜阿赫瑪托娃，俄羅斯詩人（1966年死）
* 7月5號：尚高克，法國作家（1963年死）
* 7月15號：宋靄齡，宋嘉澍家族核心人物，又叫宋藹齡（1973年死）
* 7月18號：木戶幸一，日本政治人（1977年死）
* 8月6號：佐治·肯尼，美國軍官（1977年死）
* 8月10號：，發明圖板遊戲大富翁（1967年死）
* 9月26號：馬丁·海德格，德國哲學家（1976年死）
* 10月3號：奧西茨基，威瑪德國記者，諾貝爾和平獎得主（1938年死）
* 10月15號：高本漢，瑞典漢學家（1978年死）
* 10月29號：李大釗，中國共產黨創始人（1927年死）
* 11月7號：奧古斯托伊拉諾卡度素，巴西政治人同實業家（1962年死）
* 11月10號：哥留連斯，英國演員（1967年死）
* 11月12號：德威特·華萊士，創辦美國雜誌《讀者文摘》（1981年死）
* 11月13號：張嘉璈，中華民國政治人、生意人同學者（1979年死）
* 11月14號：賈瓦哈拉爾·尼赫魯，頭一任印度總理（1964年死）
* 11月15號：曼紐二世，葡萄牙末代國王（1932年死）
* 11月19號：奇里夫頓韋，美國演員（1966年死）
* 11月20號：哈勃，美國天文學家（1953年死）
* 11月30號：艾加·堄著仁，英國病理學家，諾貝爾生理學或醫學獎得主（1977年死）
* 12月30號：科蒂內斯，墨西哥總統（1973年死）
* 程天固，原廣州市長、廣州工務局局長（1974年死）
* 盧有容，粵劇編劇（1945年死）
* 徐仁壽，中國學者（1980年死）
* 裕容齡，晚清-民國時代舞蹈家（1973年死）

## 響呢年死嘅人
* 1月28號：阮福昪，大南帝國皇帝
* 3月24號：法蘭西斯吉斯·唐德斯，荷蘭眼科醫生
* 5月25號：卡伊奧普拉多，巴西律師同政治人
* 6月15號：愛明內斯庫，羅馬尼亞詩人
* 7月18號：多明哥·聖馬里亞，智利總統
* 10月11號：占士焦耳，英國物理學家
* 10月19號：路易一世 (葡萄牙)，葡萄牙王
* 11月18號：威廉亞靈咸，愛爾蘭詩人

## 節慶、風俗習慣
1887年

## 其他紀年

*中國（農曆）
**清：光緒十二年十二月初八～光緒十三年十一月十七
*越南（農曆）
**阮朝：同慶元年十二月初八～同慶二年十一月十七
*朝鮮半島
**朝鮮高宗二十四年
**檀紀：4220年
*日本（西曆）
**明治二十年
**皇紀：2547年
*佛曆：2429年 - 2430年
*回曆：1304年4月5號 - 1305年4月15號
*猶太曆：5647年4月5號 - 5648年4月16號
*修正儒略日（MJD）：10272 - 10636

## 大件事
*9月28號：黃河決口大水災，死者達90萬人以上，有數字推計死亡人數高達200萬人。

## 響呢年出世嘅人
* 10月31號：蔣介石，中國軍事家同政治人

## 響呢年死嘅人
## 節慶、風俗習慣
1888年

## 其他紀年
*中國（農曆）
**光緒十三年十一月十八~光緒十四年十一月廿九
*越南（農曆）
**同慶二年十一月十八~同慶三年十一月廿九
*朝鮮
**檀紀：4221年
**李氏朝鮮：高宗二十五年
*日本
**皇紀：2548年
**明治二十一年
*佛曆：2430年~2431年
*回曆：1305年4月16號~1306年4月27號
*猶太曆：5648年4月17號~5649年4月27號
*儒略日：10637 - 11002

## 大件事
* 3月23號：英倫足球界人士開會商量組織踢波聯賽，最終喺同年4月17號成立「足球聯賽」（*the Football League*，即係而家嘅），成為全世界首個職業踢波聯賽。
* 4月30號：黑田清隆上任大日本帝國首相。
* 5月13號：巴西廢除農奴制。
* 8月7號到11月9號：劏人殺手積克喺英國倫敦東區尾殺咗5個妓女，死者條屍都畀人劏開。
* 9月1號到9月7號：臺灣發生建省以來規模最大嘅起義。清軍最後平定事幹。
* 9月27號：加拿大史丹利公園啟用。
* 12月23號：大清喺威海衞正式成立。
* 12月23號：荷蘭畫家梵高用剃鬚刀割咗自己左耳畀個妓女。
* 5月：香港山頂纜車落成啟用，來往中環花園道同埋扯旗山頂。

## 響呢年出世嘅人
* 1月29號：Sydney Chapman，英國天文學家、數學家同物理學家（1970年死）
* 1月29號：顧維鈞，中華民國外交官（1985年死）
* 2月12號：呂明才，香港企業家同慈善家（1956年死）
* 2月13號：佐治奧斯·帕潘德里歐，希臘總理（1968年死）
* 2月20號：張競生，中國哲學家同性學家（1970年死）
* 2月25號：約翰·福斯特·杜勒斯，美國國務卿（1959年死）
* 3月10號：巴利佛滋查魯，愛爾蘭演員（1961年死）
* 4月23號：佐治范尼耶，加拿大總督（1967年死）
* 6月13號：費蘭度佩索亞，葡萄牙作家（1935年死）
* 6月16號：亞歷山大佛利民，蘇聯物理學家同數學家（1925年死）
* 6月17號：古德里安，德國第二次世界大戰將領（1954年死）
* 7月9號：王雲五，中華民國政治人同學者（1979年死）
* 7月11號：卡爾施密特，德國法學家同政治哲學家（1985年死）
* 7月22號：西奧文·獲士文，美國生物化學家（1973年死）
* 8月16號：湯馬斯勞倫斯，英國軍官（1935年死）
* 8月22號：杜月笙，上海青幫頭目（1951年死）
* 8月22號：梁宇皋，馬來西亞政治人（1963年死）
* 8月23號：勝精，日本生意人，原名德川精（1932年死）
* 9月3號：內雷烏拉莫斯，巴西總統（1958年死）
* 9月5號：拉達烈殊南，印度哲學家、政治人同教育家（1975年死）
* 9月6號：老約瑟夫甘迺迪，美國生意人同政治人（1969年死）
* 9月26號：艾略特，美國詩人，諾貝爾文學獎得主（1965年死）
* 10月6號：羅蘭·加洛斯，法國民族英雄（1918年死）
* 10月7號：亨利華萊士，美國副總統（1965年死）
* 10月16號：尤金奧尼爾，美國劇作家，一屆諾貝爾文學獎同四屆普立茲戲劇獎得主（1953年死）
* 10月20號：賈乃錫，英國軍人（1971年死）
* 11月7號：拉曼，印度物理學家，諾貝爾物理學獎得主（1970年死）
* 11月24號：，美國人際關係學大師（1955年死）
* 12月17號：蔣光鼐，中國軍人同政治人（1967年死）
* 12月：努里賽義德，伊拉克首相（1958年死）
* 鍾奕莊，星加坡同香港生意人，又名鍾銘選，鍾奕莊家族奠基人（1984年死）
* 胡小石，中國填詞人（1962年死）
* 靚元亨，省港粵劇演員，原名李雁秋（1966年死）
* 千里駒，粵劇演員，原名區家駒（1936年死）
* 徐禮明，黃花崗七十二烈士（1911年死）

## 響呢年死嘅人
* 1月31號：聖若望鮑思高，意大利神父，創辦慈幼會
* 3月6號：路易莎奧葛，美國作家
* 3月9號：威廉一世 (德國)，普魯士國王，創立咗德意志帝國
* 3月24號：莊湯臣荷夫曼，紐約州長、紐約市長、紐約總督
* 3月29號：查爾斯-華倫汀·阿坎，法國作曲家同鋼琴家
* 6月15號：腓特烈三世 (普魯士)，德意志帝國皇帝
* 6月20號：Johannes Zukertort，國際象棋棋手
* 8月16號：約翰·彭伯頓，美國藥劑師同化學家，發明可口可樂
* 9月11號：薩米恩托，阿根廷總統
* 12月3號：卡爾·齊士，德國光學儀器師傅同企業家
* 12月23號：柯獵焚，英國作家

## 節慶、風俗習慣
1890年

## 大件事
* 1月1號：澳洲第四間大學塔斯曼尼亞大學創校。
* 3月18號：德國總理俾斯麥向威廉二世呈辭，結束30年執政。 
* 3月31號：中英簽訂《新訂煙臺條約續增專條》，確定重慶做通商口岸。之後英商開辟從宜昌到重慶嘅輪船航線。
* 5月17號：世界上最早嘅漫畫雜誌《漫畫剪影》周刊喺倫敦發行。
* 7月1號：第1屆日本眾議院議員總選舉。
* 7月10號：懷俄明領地加入美國成爲懷俄明州。
* 11月4號：倫敦市同倫敦南邊鐵路通車，世界第一個地下鐵路線，長5.1公里，來往倫敦市同Stockwell。
* 11月29號：大日本帝國憲法實施，日本國會開第一次會，日本國會嘅兩院制係抄德國帝國國會同英國嘅兩院制。
* 意大利攞咗埃塞俄比亞開嘅屯墾區厄立特里亞做殖民地。
* 香港香港仔「大成紙廠私人水塘」完成，容量達4,420萬加侖。個水塘至1920年代畀港英政府用46萬港元買咗，改建成公用嘅香港仔下水塘。
* 皇家香港遊艇會成立。

## 響呢年出世嘅人
* 1月23號：陳濟棠，中華民國一級上將（1954年死）
* 1月28號：，日本王室（1974年死）
* 2月10號：巴斯特納克，俄羅斯作家，諾貝爾文學獎得主（1960年死）
* 3月4號：白求恩，加拿大醫生，喺中國抗日戰爭幫八路軍（1939年死）
* 3月9號：莫洛托夫，蘇聯政治活動家（1986年死）
* 4月2號：何應欽，中國國民黨軍事同政治人物（1987年死）
* 5月19號：胡志明，越南共產黨創黨人、越南民主共和國（北越）開國領袖（1969年死）
* 7月3號：陳寅恪，中國史學家同教育家（1969年死）
* 8月6號：蔣渭水，臺灣民族運動領袖（1931年死）
* 8月9號：侯德榜，中國化工專家（1974年死）
* 9月10號：詹遜，英國官員，做過香港輔政司同星加坡總督（1975年死）
* 9月10號：熊谷一彌，日本網球員（1968年死）
* 9月15號：阿嘉莎姬絲蒂，英國偵探小說作家（1976年死）
* 9月19號：瑪莉羅芙洛，美國史學家（1976年死）
* 10月2號：李達 (哲學家)，中國馬克思主義者（1966年死）
* 10月14號：艾森豪威爾，美國總統（1969年死）
* 10月16號：米高·哥連斯，愛爾蘭獨立戰爭領袖（1922年死）
* 10月19號：劉紀文，中華民國政治人物，做過南京同廣州市長（1957年死）
* 11月2號：，日本相撲手（1933年死）
* 11月14號：伍景英，中國工程師（1993年死）
* 11月15號：和田清，日本史學家（1963年死）
* 11月22號：戴高樂，法國總統（1970年死）
* 12月21號：赫爾曼·約瑟夫·馬勒，美國生物學家，諾貝爾生理學或醫學獎得主（1967年死）

## 響呢年死嘅人
* 4月11號：象人，英國人，身體嚴重畸形
* 7月29號：梵高，荷蘭畫師
* 8月6號：，首個坐電椅行刑死嘅人
* 11月13號：戴維斯 (港督)，香港總督

## 節慶、風俗習慣
1891年

## 其他紀年

*中國（農曆）：光緒十六年十一月廿一～光緒十七年十二月初一
*越南（農曆）：成泰二年十一月廿一～成泰三年十二月初一
*朝鮮半島
**高宗二十八年
**檀紀：4224年
*日本
**明治二十四年
**皇紀：2551年
*佛曆：2433年 - 2434年
*回曆：1308年5月20號 - 1309年5月29號
*猶太曆：5651年4月21號 - 5652年3月30號
*修正儒略日（MJD）：11733 - 12097

## 大件事
* 7月31號：美國發明家愛迪生申請到電影攝影機嘅專利權。
* 12月15號：美國體育先生納史密夫公佈佢發明嘅籃球運動第一個說明。

## 響呢年出世嘅人
* 1月1號：查里士碧福，美國演員（1967年死）
* 1月13號：莫德庇，駐港英軍司令（1980年死）
* 1月22號：安東尼奧·葛蘭西，意大利思想家，創辦意大利共產黨（1937年死）
* 1月24號：，德國陸軍元帥（1945年死）
* 2月9號：Ronald Colman，英國演員，奧斯卡金像獎最佳男主角（1958年死）
* 3月15號：查理李，美國演員（1943年死）
* 3月19號：艾盧華雲，美國首席大法官（1974年死）
* 4月14號：安貝德卡，印度頭一位法律司法部長（1956年死）
* 4月27號：浦羅哥菲夫，蘇聯作曲家（1953年死）
* 5月15號：鮑加可夫，蘇聯作家（1940年死）
* 5月27號：劉半農，中國詩人同語言學家（1934年死）
* 7月5號：莊孝活羅夫諾，美國化學家，諾貝爾化學獎得主（1987年死）
* 8月13號：李宗仁，中國國民革命軍陸軍一級上將，做過中華民國副總統、代總統（1969年死）
* 8月20號：金栗四三，日本馬拉松選手，用54年幾完成一場馬拉松，成為世界紀錄，有「馬拉松之父」之稱（1983年死）
* 9月5號：黎錦暉，中國詞曲作家（1967年死）
* 9月16號：卡爾鄧尼茨，納粹德國軍官同總統（1980年死）
* 10月11號：金性洙，韓國教育家、企業家、獨立運動家、政治人（1955年死）
* 10月12號：近衛文麿，日本首相（1945年死）
* 10月15號：莫桂蘭，黃飛鴻老婆（1982年死）
* 10月18號：陶行知，中國教育家（1946年死）
* 10月20號：占士·查域，英國物理學家，發現中子，諾貝爾物理學獎得主（1974年死）
* 10月20號：孫科，中國國民黨要員、國民政府前行政院長（1973年死）
* 10月24號：拉斐爾·特魯希略，多明尼加總統（1961年死）
* 11月14號：，加拿大醫學家，諾貝爾生理學或醫學獎得主（1941年死）
* 11月15號：隆美爾，德國軍官（1944年死）
* 11月25號：，日本相撲手（1941年死）
* 12月10號：奈莉薩克斯，德國詩人，諾貝爾文學獎得主（1970年死）
* 12月17號：胡適，中國哲學家、思想家、教育家（1962年死）
* 李炳輝，黃花崗七十二烈士（1911年死）
* 子喉七，省港粵劇、電影演員，原名劉海東（1965年死）
* 佐佐木等，日本足球員同足球教練（1982年死）
* 徐保生，黃花崗七十二烈士（1911年死）

## 響呢年死嘅人
* 1月16號：里奧·德利伯，法國作曲家
* 1月17號：佐治賓哥羅夫，美國史學家同外交官
* 3月29號：佐治·秀拉，法國畫家
* 4月7號：巴納姆，美國生意人
* 4月24號：老毛奇，德意志帝國元帥
* 5月16號：史丹頓 (聖公會)，香港聖公會首任阿頭
* 6月23號：威廉·愛德華·韋伯，德國物理學家，發明電報
* 7月4號：漢尼巴爾哈姆林，美國副總統
* 9月28號：靴曼梅爾維爾，美國小說作家
* 10月3號：，法國數學家
* 10月7號：軒尼詩 (香港總督)，香港總督、毛厘士總督
* 10月25號：久邇宮朝彥親王，日本皇室
* 11月10號：蘭波，法國詩人
* 12月5號：佩德羅二世 (巴西)，巴西帝國第二任（末代）統治者

## 節慶、風俗習慣
1892年

## 其他紀年

*中國（農曆）：光緒十七年十二月初二～光緒十八年十一月十三
*越南（農曆）：成泰三年十二月初二～成泰四年十一月十三
*朝鮮半島
**高宗二十九年
**檀紀：4225年
*日本
**明治二十五年
**皇紀：2552年
*佛曆：2434年 - 2435年
*回曆：1309年5月30號 - 1310年6月11號
*猶太曆：5652年4月1號 - 5653年4月12號
*修正儒略日（MJD）：12098 - 12463

## 大件事
* 2月15號：第2屆日本眾議院議員總選舉。
* 6月3號：英倫足球會利物浦足球會成立。
* 8月4號：波頓謀殺案，涉嫌喺麻薩諸塞州用斧頭謀殺亞爸同後底乸。
* 9月9號：美國天文學家愛德華·愛默生·巴納德發現木衞五，係繼1610年1月伽利略·伽利萊發現頭四粒木星衞星（伽利略衛星）之後再有木星衞星畀人發現。
* 11月8號：，由格羅弗克里夫蘭當選，係頭一位唔係連續而兩次當選嘅美國總統。
* 12月5號：上任加拿大總理。
* 12月18號：俄羅斯帝國作曲家柴可夫斯基《合桃鉗》喺聖彼得堡嘅馬林斯基劇院第一次演出。

## 響呢年出世嘅人
* 1月1號：瑪希敦阿杜德，泰國王室（1929年死）
* 1月2號：柏尾誠一郎，日本網球員（1962年死）
* 1月3號：托爾金，英國語言學家、作家，著有魔幻小說《魔戒》三部曲（1973年死）
* 1月26號：貝絲高曼，美國飛機師（1926年死）
* 1月29號：劉別謙，美國導演同演員（1947年死）
* 1月31號：愛廸堅陀，美國演員（1964年死）
* 3月1號：芥川龍之介，日本作家（1927年死）
* 3月4號：李光洙，韓國獨立運動家兼作家、小說家、詩人、記者、女性主義者、自由主義者（1950年死）
* 3月30號：Stefan Banach，波蘭數學家（1945年死）
* 4月8號：理查德·諾伊特拉，美國畫則師（1970年死）
* 4月8號：瑪莉碧福，加拿大演員，奧斯卡金像獎最佳女主角獎同終身成就獎得主（1979年死）
* 4月10號：米米索德烈，巴西男童軍同足球員（1982年死）
* 4月11號：夏慤，英國海軍將領，香港政府官員（1959年死）
* 4月15號：平托馬丁斯，巴西飛行員（1924年死）
* 4月15號：蔡廷鍇，中國軍事人物，中國國民黨革命委員會副主席（1968年死）
* 4月25號：摩士，英國同香港銀行家，做過香港上海滙豐銀行阿頭（1967年死）
* 5月7號：鐵托，南斯拉夫總理同總統（1980年死）
* 5月27號：朱屺瞻，中國畫師（1996年死）
* 6月9號：申翼熙，韓國獨立運動家、敎育家、政治人、言論人，創辦國民大學（1956年死）
* 6月13號：巴素羅富邦，英國演員（1967年死）
* 6月26號：賽珍珠，美國作家，普立茲小說獎同諾貝爾文學獎得主（1973年死）
* 7月15號：華特班雅明，德國哲學家（1940年死）
* 7月17號：愛德雲·哈里斯·鄧寧，英國飛行員（1917年死）
* 7月23號：海爾塞拉西一世，埃塞俄比亞末代皇帝（1975年死）
* 8月4號：郎靜山，臺灣攝影師（1995年死）
* 8月15號：路易斯·德布羅意，法國物理學家，諾貝爾物理學獎得主（1987年死）
* 9月25號：曾琦，中華民國政治人物，青年黨創始人（1951年死）
* 10月9號：伊禾安德里奇，南斯拉夫作家，諾貝爾文學獎得主（1975年死）
* 10月13號：楊肇嘉，臺灣日據時期政治人物（1976年死）
* 10月19號：陳公博，中華民國政治人物（1946年死）
* 10月22號：蘇炳文，中國將官，參與抗日戰爭（1975年死）
* 11月3號：趙元任，中國語言學家（1982年死）
* 11月6號：林子豐，香港教育家同銀行家（1971年死）
* 11月16號：郭沫若，中國文學家、學者同社會活動家（1978年死）
* 12月4號：佛朗哥，西班牙法西斯主義獨裁者（1975年死）
* 12月4號：劉伯承，中華人民共和國元帥（1986年死）
* 新丁香耀，粵劇演員，原名陳少麟，外號「丁叔」（1965年死）
* 白駒榮，粵劇演員，原名陳榮，外號「七叔」（1974年死）
* 朱次伯，省港粵劇演員（1922年死）
* 朱愚齋，香港作家，筆名齋公（1984年死）
* 李文甫，黃花崗七十二烈士（1911年死）
* 釋筏可，香港和尚，俗名李寶生（1972年死）

## 響呢年死嘅人
* 1月2號：佐治艾里，英國天文學家
* 1月21號：莊寇治亞當斯，英國天文學家同數學家
* 2月27號：路易威登，法國皮件設計師
* 3月21號：加斯帕里斯，意大利天文學家
* 3月26號：禾特·惠特曼，美國詩人
* 5月29號：巴哈歐拉，伊朗人，創辦大同教
* 6月9號：月岡芳年，日本畫家，原名吉岡米次郎，後改叫月岡米次郎
* 7月12號：，美國生意人同金融家
* 8月23號：德奧多洛達豐些卡，巴西總統
* 10月6號：丁尼生，英國詩人
* 柯邦迪，葡萄牙軍官，澳門、安哥拉總督

## 節慶、風俗習慣
1894年

## 大件事
* 3月1號：第3屆日本眾議院議員總選舉。
* 3月12號：可口可樂首次以樽裝發售。
* 4月14號：愛迪生展出佢發明嘅活動電影放影機，通過播放連續嘅相達到一種電影效果。
* 6月23號：國際奧林匹克委員會成立。
* 7月25號：大清同日本政府同時向對方宣戰，甲午戰爭爆發。
* 9月1號：第4屆日本眾議院議員總選舉。
* 10月1號：馬達加斯加做咗法國殖民地。
* 11月1號：尼古拉二世接任俄羅斯沙皇。
* 11月21號：甲午戰爭—日軍喺大清旅順進行屠殺。
* 11月24號：孫文赴檀香山茂宜島募款組織革命團體興中會，初時會長係楊衢雲，提出「驅逐韃虜，恢復中國，創立合眾政府」嘅口號。

## 響呢年出世嘅人
* 1月1號：玻色，印度物理學家（1974年死）
* 2月3號：，中國作家、教育家（1941年死）
* 2月10號：麥美倫，英國首相（1986年死）
* 3月3號：山田午郎，日本足球員同足球教練（1958年死）
* 3月11號：李揚敬，中華民國政治人（1988年死）
* 3月12號：葉山嘉樹，日本小說家（1945年死）
* 4月17號：赫魯曉夫，蘇聯領導人（1971年死）
* 4月26號：魯道夫赫斯，納粹德國副元首（1987年死）
* 4月27號：林漢河，星加坡醫生同政治人（1983年死）
* 5月11號：，美國舞蹈家同編舞家（1991年死）
* 6月11號：豐田喜一郎，日本企業家，創辦豐田汽車公司（1952年死）
* 6月23號：，美國生物學家同性學家（1956年死）
* 6月23號：愛德華八世，英國君主（1972年死）
* 7月10號：金亨稷，朝鮮獨立運動人物，北韓建國領導人金日成老頭（1926年死）
* 7月17號：勒梅特，比利時牧師同宇宙學家（1966年死）
* 7月19號：卡華渣納兹穆丁，巴基斯坦總理（1964年死）
* 8月4號：卡路士盧斯，巴西總統（1961年死）
* 8月10號：基里，印度總統（1980年死）
* 9月8號：威廉·皮佩爾，荷蘭作曲家、音樂教育家同音樂評論家（1947年死）
* 10月21號：平井太郎，日本作家（1965年死）
* 10月22號：梅蘭芳，中國京劇名旦（1961年死）
* 10月28號：葉聖陶，中國現代作家、教育家、出版人（1988年死）
* 11月13號：卡內魯迪文度沙，巴西政治人同軍人（1946年死）
* 11月27號：松下幸之助，日本企業家，創辦松下電器、松下政經塾同PHP研究所，外號「經營之神」（1989年死）
* 12月4號：宋子文，中華民國政治人物（1971年死）

## 響呢年死嘅人
* 1月1號：亨利希赫茲，德國物理學家
* 2月7號：阿道夫色士，發明色士風
* 3月28號：金玉均，大朝鮮國獨立運動家同政治人
* 6月9號：馬基時，聖李安納度男爵，巴西軍人同政治人
* 7月21號：薛福成，大清思想家
* 9月17號：鄧世昌、林永昇，大清將領
* 9月27號：高雷門，宗座外方傳教會會士，香港頭一任宗座代牧
* 11月1號：亞歷山大三世 (俄羅斯)，俄羅斯沙皇
* 12月3號：羅拔路易史提芬生，蘇格蘭作家
* 韓邦慶，大清作家

## 節慶、風俗習慣
1895年

## 大件事
* 2月17號：北洋水師全軍覆沒，中日甲午戰爭以大清徹底失敗而告終。
* 4月17號：大清同大日本帝國喺下關市簽《馬關條約》，割臺灣、澎湖列島同附近島嶼畀日本，甲午戰爭完。
* 5月23號：大清前台灣巡撫唐景崧發表「台灣民主國獨立宣言」，宣稱「台灣同胞誓不服倭，與其事敵寧願戰死……」。
* 5月25號：英國作家王爾德以「同其他男人有唔道德嘅行為」判處兩年徒刑。
* 5月25號：唐景崧成為臺灣民主國總統。
* 5月29號：北白川宮能久親王親率近衞師團登陸宜蘭澳底，展開接收臺灣嘅軍事行動。
* 6月7號：日本軍根據《馬關條約》嘅規定佔領臺灣。
* 6月29號：英倫足球球會韋斯咸足球會成立。
* 8月1號：古田教案發生。
* 10月2號：天津大學前身北洋西學學堂成立，係中國首間官辦大學。
* 10月21號：日本軍隊佔領臺南，臺灣民主國亡。
* 12月13號：馬勒嘅復活交響曲（第二交響曲）喺柏林首演。
* 12月28號：盧米埃兄弟喺法國巴黎一間咖啡館公開放映世界上第一套電影。
* 倫敦政治經濟學院創校。
* 公車上書。

## 響呢年出世嘅人
* 1月1號：，美國聯邦調查局長（1972年死）
* 1月28號：史伯泰，澳門總督（1976年死）
* 2月17號：尹致旺，南韓軍醫官、婦產科醫師、敎育者（1982年死）
* 3月1號：鄧演達，中國政治人物（1931年死）
* 3月3號：朗納弗里施，挪威經濟學家，諾貝爾經濟學獎得主（1973年死）
* 3月3號：李奇威，美國陸軍上將（1993年死）
* 3月20號：董作賓，中國甲骨學家（1963年死）
* 3月30號：蔡和森，中國共產黨早期領導人（1931年死）
* 4月7號：繆培南，廣東軍人，粵軍將領（1970年死）
* 4月7號：畢威那，美國演員（1968年死）
* 5月21號：卡德拿斯，墨西哥總統（1970年死）
* 6月11號：鄭伯奇，中國電影劇作家、小說家、文藝理論家（1979年死）
* 6月14號：潘玉良，中國畫師同雕塑家（1977年死）
* 6月27號：傅作義，中國軍事人物（1974年死）
* 7月19號：徐悲鴻，中國畫家，原名徐壽康（1953年死）
* 7月30號：錢穆，中國史家（1990年死）
* 9月18號：，日本超級人瑞（2009年死）
* 10月4號：巴士達基頓，美國演員（1966年死）
* 10月8號：環貝隆，阿根廷總統（1974年死）
* 10月10號：林語堂，中國文學家（1976年死）
* 10月18號：吉鴻昌，中國抗日戰爭將領（1934年死）
* 10月30號：，德國醫藥學家，諾貝爾生理學或醫學獎得主（1964年死）
* 11月5號：，中國記者同政治人物（1944年死）
* 11月23號：李漢魂，國民革命軍陸軍上將（1987年死）
* 12月3號：，奧地利心理學家（1982年死）
* 12月4號：馮友蘭，中國哲學家、哲學史家（1990年死）
* 12月7號：，中華民國史學家同外交官（1965年死）
* 12月14號：佐治六世，英國國王（1952年死）

## 響呢年死嘅人
* 2月12號：丁汝昌，北洋水師提督
* 6月29號：湯瑪士·赫胥黎，英國生物學家
* 6月29號：弗洛里亞諾披梭托，巴西總統
* 8月5號：恩格斯，英國哲學家
* 8月24號：蔣肇聰，中華民國總統蔣中正亞爸
* 9月28號：巴士德，法國微生物學家、化學家
* 10月8號：閔茲暎，朝鮮高宗李㷩個王妃
* 11月7號：陸皓東，中國革命家，設計 
* 11月27號：細仲馬，法國作家

## 節慶、風俗習慣

## 文化、藝術
* 林紓同王壽昌將小仲馬嘅《巴黎茶花女遺事》翻譯成文言文。
1896年

## 其他紀年
*中國（農曆）
**光緒二十一年十一月十七~光緒二十二年十一月廿七
*越南（農曆）
**成泰七年十一月十七~成泰八年十一月廿七
*朝鮮（公曆）
**檀紀：4229年
**建陽元年
*日本（公曆）
**皇紀：2556年
**明治二十九年
*佛曆：2438年~2439年
*回曆：1313年7月15號~1314年7月26號
*猶太曆：5656年4月15號~5657年4月26號
*儒略日：13559 - 13924

## 大件事
* 2月29號：意大利侵略阿比西尼亞帝國：阿杜瓦戰役開波。
* 3月4號：四大寇之一孫文畀香港驅逐出境。
* 3月20號：載湉批准大清郵政開業，中國郵政事業開始。
* 4月6號：1896年夏季奧林匹克運動會喺希臘王國雅典開幕，係第1屆現代奧林匹克運動會。
* 4月15號：1896年夏季奧林匹克運動會喺希臘雅典閉幕。
* 5月26號：俄羅斯帝國最後一位沙皇，當時28歲嘅尼古拉二世喺聖彼得堡舉行登基大典，歐洲各地大部份嘅皇室成員都出席儀式。
*6月3號：清政府同沙俄簽《中俄密約》，自此中國東北成爲俄國勢力範圍，兼拉開列強瓜分中國嘅帷幕
* 8月9號：大清維新派喺上海創辦《時務報》。
* 8月27號：英桑戰爭：大英帝國同桑給巴爾打咗前後一共38分鐘，係史上時間最短嘅戰爭。
* 12月14號：蘇格蘭格拉斯哥地下鐵使用，係世界上第三個地下鐵系統。
* 12月30號：菲律賓民族英雄黎剎喺馬尼拉俾西班牙殖民政府以叛亂罪槍決處死。

## 響呢年出世嘅人
* 1月4號：陳潭秋，中國共產黨創黨人之一（1943年死）
* 1月6號：范壽康，中國教育家同哲學家（1983年死）
* 1月9號：茅以昇，中國橋樑專家（1989年死）
* 1月20號：佐治賓斯，美國演員同歌手，奧斯卡金像獎最佳男配角（1996年死）
* 1月20號：金明淳，朝鮮日治時期作家同女性主義者（1951年死）
* 1月21號：賓臣，香港銀行家（1972年死）
* 2月18號：厲麟似，中國教育家，原名厲家祥（1970年死）
* 2月19號：野間賢之助，香港日佔時期香港憲兵隊隊長，外號「殺人王」（1947年死）
* 3月16號：劉海粟，中國畫師同教育家（1994年死）
* 3月18號：查良釗，中華民國教育家同慈善家（1982年死）
* 3月22號：賀龍，中華人民共和國元帥（1969年死）
* 3月26號：傅斯年，中華民國史學家，五四運動學生領袖之一（1950年死）
* 3月29號：阿克曼，德國數學家（1962年死）
* 4月8號：許政，南韓總理（1988年死）
* 4月16號：卓斯坦查拉，羅馬尼亞詩人（1963年死）
* 4月18號：羅蕙錫，韓國獨立運動家、政治人、教育家、畫家、作家（1948年死）
* 4月25號：等松農夫藏，日本軍人同會計師（1980年死）
* 4月28號：金一葉，朝鮮日治時期至大韓民國作家（1971年死）
* 5月3號：，英國兒童文學作家，作品有《第101隻斑點狗》（1990年死）
* 5月11號：東久邇聰子，日本皇室（1978年死）
* 6月7號：，匈牙利總理（1958年死）
* 7月4號：霍勞士，香港財政司（1983年死）
* 7月4號：茅盾，中國文學家（1981年死）
* 7月16號：賴伊，頭一任聯合國秘書長（1968年死）
* 8月9號：尚·皮亞傑，瑞士心理學家（1980年死）
* 9月1號：帕布帕德，印度印度教學者（1977年死）
* 9月2號：張發奎，中華民國軍人（1980年死）
* 9月2號：溥心畬，中國畫家（1963年死）
* 9月10號：葉挺，中國軍事家（1946年死）
* 9月22號：李大斐，英國生物化學家（1987年死）
* 9月24號：費茨傑羅，美國小說作家（1940年死）
* 10月7號：艾簡達拿，西班牙足球員（1964年死）
* 10月10號：，中國詩人（1983年死）
* 11月13號：岸信介，日本首相（1987年死）
* 11月16號：奧思華莫斯利，英國政治人（1980年死）
* 11月19號：安東和布祿，奧地利演員（1967年死）
* 11月20號：，日本超級人瑞（2011年死）
* 12月1號（儒略曆）：朱可夫，蘇聯軍事家（1974年死）
* 12月5號：，美國科學家，諾貝爾生理學或醫學獎得主（1984年死）
* 12月6號：Ira Gershwin，美國填詞人，原名Israel Gershowitz（1983年死）
* 12月7號：郁達夫，中國作家（1945年死）
* 12月27號：薛岳，中華民國抗日將領（1998年死）
* 崔昌益，北韓副首相（1957年死）
* 馬文祿，廣東廚師，發明（1961年死）
* 唐季珊，上海茶葉商人，外號「茶葉大王」（1967年死）
## 響呢年死嘅人
* 1月8號：魏爾倫，法國作家
* 5月1號：納賽爾丁沙阿，波斯君主
* 7月1號：斯托夫人，美國作家
* 10月11號：布魯克納，奧地利作曲家
* 11月18號：車士打阿瑟，美國總統
* 12月10號：阿爾費利德·諾貝爾，瑞典化學家
* 12月26號：埃米爾·杜布瓦-里蒙，德國醫生同生理學家
* 12月30號：黎剎（厘沙路），菲律賓國父、民族英雄
* 約翰福健，希臘體操運動員、體育教育家、體育比賽搞手
* 阿圖羅·帕利亞伊，意大利畫師

## 節慶、風俗習慣
1897年

## 其他紀年

*中國（農曆）
**光緒二十二年十一月廿八~光緒二十三年十二月初八
*越南（農曆）
**成泰八年十一月廿八~成泰九年十二月初八
*朝鮮
**檀紀：4230年
**李氏朝鮮：建陽二年（1月1號~8月16號）；光武元年（8月17號~10月11號）
**大韓帝國：光武元年（10月12號~12月31號）
*日本
**皇紀：2557年
**明治三十年
*佛曆：2439年~2440年
*回曆：1314年7月27號~1315年8月6號
*猶太曆：5657年4月27號~5658年4月6號
*儒略日：13925 - 14289

## 大件事
* 2月11號：商務印書館成立。
* 2月20號：大清郵政喺北京開辦。
* 6月12號：印度阿薩姆邦發生大地震。
* 11月1號：祖雲達斯成立。

## 響呢年出世嘅人
* 1月8號：盛世才，中華民國軍閥（1970年死）
* 1月15號：徐志摩，中國詩人（1931年死）
* 1月31號：德川喜翰，日本政治人（1938年死）
* 2月4號：，德國政治人（1977年死）
* 2月8號：扎基亞侯賽因，印度總統（1969年死）
* 2月27號：瑪麗安安德遜，美國歌手（1993年死）
* 2月27號：Bernard Lyot，法國天文學家（1952年死）
* 3月13號：葉格依舍恰連茨，亞美尼亞詩人（1937年死）
* 3月16號：干勒尼高，美國演員（1970年死）
* 4月19號：木村次郎右衛門，日本超級人瑞（2013年死）
* 4月24號：曼努埃爾甘馬曹，墨西哥總統（1955年死）
* 4月28號：葉劍英，第五屆全國人民代表大會常務委員會委員長、前中央軍事委員會副主席、中華人民共和國元帥（1986年死）
* 5月18號：法蘭克卡普拉，美國導演，三屆奧斯卡金像獎最佳導演（1991年死）
* 5月18號：Edgard Colle，比利時國際象棋棋手（1932年死）
* 5月25號：桃樂妃·斯皮爾斯，英國精算師（1977年死）
* 5月28號：戴笠，中國國民黨政治、軍事人物（1946年死）
* 5月29號：周佛海，中華民國政治人（1948年死）
* 6月7號：Lampião（解做油燈），巴西東北土匪領袖（1938年死）
* 6月12號：安東尼艾登，英國首相（1977年死）
* 6月13號：巴禾·魯米，芬蘭長跑運動員（1973年死）
* 7月14號：鑾披汶頌堪，泰國軍人、首相（1964年死）
* 7月20號：塔德烏什·賴希施泰因，瑞士化學家，諾貝爾生理學或醫學獎得主（1996年死）
* 7月24號：艾美麗雅，美國飛機師（1937年失蹤）
* 8月11號：伊妮德布萊頓，英國作家（1968年死）
* 8月12號：鄂圖·斯特魯維，俄羅斯天文學家（1963年死）
* 8月21號：付素清，中國超級人瑞（2016年死）
* 8月26號：尹潽善，大韓民國總統（1990年死）
* 8月31號：佛德烈馬殊，美國演員（1975年死）
* 9月3號：施素柏嘉，英國演員（1971年死）
* 9月8號：占美·羅傑斯，美國「鄉村音樂之父」（1933年死）
* 9月12號：伊雷娜約里奧居里，法國原子物理學家，諾貝爾化學獎得主，亞爸亞媽係皮耶·居里同瑪麗·居里（1956年死）
* 9月20號：温伯托基亞倫卡卡斯特羅布朗庫，巴西總統（1967年死）
* 9月25號：威廉福克納，美國作家（1962年死）
* 9月26號：真福保祿六世，羅馬天主教教宗（1978年死）
* 10月2號：高腳七，美國演員（1974年死）
* 10月6號：吳廷俶，南越天主教主教（1984年死）
* 10月29號：戈培爾，納粹德國宣傳部長（1945年死）
* 11月9號：，英國化學家，諾貝爾化學獎得主（1978年死）
* 11月11號：哥頓·奧波特，美國心理學家（1967年死）
* 11月15號：Aneurin Bevan，威爾斯政治人（1960年死）
* 11月24號：查理斯·盧西安諾，美國黑手黨阿頭，外號「幸運·盧西安諾」（1962年死）
* 12月2號：，新西蘭作家（1987年死）
* 12月8號：博義王，日本皇室同軍人（1938年死）
* 12月14號：庫爾特·許士尼格，奧地利總理（1977年死）
* 林卓夫，廣東政治人（1943年死）
* 李雋青，中國填詞人（1966年死）
* 李之龍，國民革命軍海軍中將，海軍局代理局局長（1928年死）
* 釋廣德，越南僧人（1963年死）

## 響呢年死嘅人
* 1月1號：亞道弗卡米尼亞，巴西作家
* 2月19號：Karl Weierstrass，德國數學家
* 4月3號：布拉姆斯，德國作曲家
* 5月24號：王韜，大清作家同思想家
* 8月8號：安東尼奧·卡諾瓦斯·德爾卡斯提略，西班牙首相
* 8月14號：基化厘，香港量地官
* 9月22號：安東尼奧指導者，巴西精神領袖，宣教士同示威人士
* 9月30號：聖女小德蘭，法國修女
* 10月28號：夏喬士羅便臣（羅士敏），香港總督
* 12月17號：都德，法國作家

## 節慶、風俗習慣
1899年

## 其他紀年

*中國（農曆）：光緒二十四年十一月二十～光緒二十五年十一月廿九
*越南（農曆）：成泰十年十一月二十～成泰十一年十一月廿九
*朝鮮半島
**光武三年
**檀紀：4232年
*日本
**明治三十二年
**皇紀：2559年
*佛曆：2441年 - 2442年
*回曆：1316年8月18號 - 1317年8月27號
*猶太曆：5659年4月19號 - 5660年4月29號
*修正儒略日（MJD）：14655 - 15019

## 大件事
* 4月：新界六日戰。
* 11月29號：巴塞隆拿足球會成立。
* 日本電氣開張。

## 響呢年出世嘅人
* 1月2號：莊·羅拔·奧士邦，加拿大軍人（1941年死）
* 1月15號：赤尾敏，日本政治人、思想家同作家（1990年死）
* 1月17號：卡彭，美國黑社會大佬（1947年死）
* 2月3號：祖奧咖啡費路，巴西總統（1970年死）
* 2月3號：老舍，中國作家、文學家、戲劇家，原名舒慶春（1966年死）
* 2月22號：程天放，中華民國外交官（1967年死）
* 3月11號：費特力九世，丹麥君主（1972年死）
* 3月15號：葛量洪，英國殖民地官員，香港總督（1978年死）
* 3月27號：歌利亞史允臣，美國演員（1983年死）
* 4月1號：白英奇，天主教香港教區主教（1983年死）
* 4月19號：佐治奧勃蘭，美國演員（1985年死）
* 4月22號：納博哥夫，美國作家，著有《羅列他》（1977年死）
* 4月29號：愛靈頓，美國作曲家同鋼琴家（1974年死）
* 5月6號：張惠長，中華民國飛機師、外交官同政治人物（1980年死）
* 5月8號：海耶克，奧地利經濟學家，諾貝爾經濟學獎得主（1992年死）
* 5月10號：佛烈雅士堤，美國演員（1987年死）
* 5月10號：張大千，中國書畫家（1983年死）
* 5月23號：，美國超級人瑞（2015年死）
* 6月3號：侯志律，英國律師同法官（1955年死）
* 6月11號：川端康成，日本作家，諾貝爾文學獎得主（1972年死）
* 7月1號：查理士羅頓，英國／美國演員（1962年死）
* 7月6號：，美國超級人瑞（2016年死）
* 7月17號：占士格尼，美國演員同舞蹈家（1986年死）
* 7月21號：海明威，美國作家，諾貝爾文學獎得主（1961年死）
* 8月9號：羅常培，中國語言學家（1958年死）
* 8月13號：希治閣，美國電影導演，又叫「緊張大師」（1980年死）
* 8月24號：博爾赫斯，阿根廷作家（1986年死）
* 8月28號：查里士杯亞，法國／美國演員（1978年死）
* 8月28號：張勉，南韓政治人，歷任國務總理、國會議員、副總統（1966年死）
* 9月1號：陶希聖，中國史學家，做過蔣介石秘書（1988年死）
* 9月11號：占美戴維斯，美國歌手同政治人（2000年死）
* 9月15號：李克農，中國政治人物（1962年死）
* 9月29號：方樹泉，香港慈善家同企業家（1987年死）
* 10月3號：哥斯達伊施華，巴西總統（1969年死）
* 10月5號：佐治·皮杜爾，法國總理（1983年死）
* 10月28號：魏道明，中華民國官員（1978年死）
* 10月29號：亞兼譚米羅夫，美國演員（1972年死）
* 11月13號：黃現璠，中國民族學家（1982年死）
* 11月24號：聞一多，中國詩人同學者，原名聞亦多（1946年死）
* 11月29號：艾瑪·莫拉諾，意大利超級人瑞（2017年死）
* 12月25號：堪富利保加，美國電影演員，奧斯卡金像獎最佳男主角（1957年死）
* 12月29號：聶榮臻，中華人民共和國元帥（1992年死）
* 阿德南·門德列斯，土耳其總理（1961年死）

## 響呢年死嘅人
* 1月19號：勝海舟，日本政治人
* 1月29號：阿爾弗雷德·西斯尼，法國畫師
* 2月18號：Sophus Lie，挪威數學家
* 2月21號：寶雲，英國政治人，曾爲多地總督
* 6月3號：約翰施特勞斯二世，奧地利作曲家
* 8月10號：本生，德國化學家
* 11月21號：加勒特霍巴特，美國副總統

## 節慶、風俗習慣
二次互反律

畀咗一條Diophantine方程 x2≡p (mod q)；渠幾時有解？
呢道問題有有效嘅解決－－**二次互反律**：

設 p 係單質數，
;情況一，p≡1 mod 4 或者 q≡1 mod 4: 咁 x2≡p (mod q)有解 若且僅若 x2≡p (mod q)有解。

;情況二，
。。。

幾代數學人，包括歐拉，都留意到呢條規律；高斯響渠嘅《''Disquisitiones Arithmeticae》首次畀出完全嘅證明。
人字拖

**人字拖**，台山話叫**鉗腳公**，係拖鞋嘅一種，特點係着嗰部份設計成一個人字形，用腳趾公夾住嚟行，由於實用方便，所以係多人鐘意着嘅街坊裝。

人字拖大多數係平底，多數都係用膠做，亦有用一啲軟嘅皮料、布料做。

## 史
人字拖同日本傳統草履一樣（讀陽去）樣（讀陰上），查實亦來參攷自草履。草履原本係稻草做。

## 缺點
有專家話，由於着人字拖時腳趾成日都要用力抓緊鞋嘅內籠，會畀對腳壓力，所以唔好成日着。

## 參考

## 睇埋

* 藍白拖
1898年

## 大件事
* 2月15號：美國軍艦緬因號喺古巴哈瓦那港爆炸沉咗，成為美西戰爭嘅導火線。
* 3月15號：第5屆日本眾議院議員總選舉。
* 4月25號：美西戰爭爆發。
* 6月9號：大清總理各國事務衙門大臣李鴻章同英國駐華公使竇納樂喺北京簽《展拓香港界址專條》，將新界租畀英國99年。
* 6月11號：大清光緒皇帝頒佈《定國是詔》，戊戌變法開始。
* 6月12號：菲律賓獨立，成立菲律賓共和國。
* 7月18號：皮耶·居里同夫人瑪麗·居里對外講搵到新嘅放射性元素釙。
* 8月10號：第6屆日本眾議院議員總選舉。
* 8月22號：大清同德國簽《膠澳租地合同》。
* 9月13號：攞到佢發明嘅硝酸菲淋片（celluloid film）嘅專利。 
* 9月21號：慈禧太后整咗個戊戌政變，推翻新政。
* 10月1號：康有爲、梁啟超出走中國。
* 12月10號：美國同西班牙帝國喺美西戰爭後簽訂《》，西班牙帝國冇咗好多海外領土，美國就擴大咗喺太平洋嘅影響力。
* 12月26號：法國化學家皮耶·居里同佢老婆瑪麗·居里宣佈發現一種新嘅元素，之後命名做鐳。

## 響呢年出世嘅人
* 1月4號：陳誠，中華民國軍事、政治人物（1965年死）
* 1月7號：杜定友，中國圖書館學家（1967年死）
* 1月23號：沙治‧愛森斯坦，蘇聯導演同電影理論家（1948年死）
* 1月24號：，中國工農紅軍高級將領（1931年死）
* 2月3號：艾華亞圖，芬蘭畫則師（1976年死）
* 2月10號：布萊希特，德國戲劇家（1956年死）
* 2月10號：尹致暎，南韓學者同政治人（1996年死）
* 2月12號：許廣平，中國文學家，五四運動領袖人物（1968年死）
* 2月14號：弗里茨茲威基，瑞士天文學家（1974年死）
* 2月17號：，美國物理學家（1986年死）
* 2月18號：安素法拉利，意大利賽車手同企業家，創辦法拉利（1988年死）
* 3月4號：宋美齡，中華民國第一夫人（2003年死）
* 3月5號：大川美佐緒，日本超級人瑞（2015年死）
* 3月5號：周恩來，中華人民共和國國務院總理（1976年死）
* 3月12號：田漢，中國劇作家（1968年死）
* 3月28號：保蓮·范尼耶，加拿大政治人同慈善家（1991年死）
* 4月3號：路思義，美國出版商（1967年死）
* 4月14號：翦伯贊，中國史學家（1968年死）
* 5月3號：梅雅夫人，以色列首位女總理（1978年死）
* 6月5號：薩彿托雷費拉格慕，意大利時裝設計師（1960年死）
* 6月5號：羅卡，西班牙詩人同劇作家（1936年死）
* 6月22號：雷馬克，德國小說作家（1970年死）
* 7月19號：夏拔馬古沙，美國哲學家（1979年死）
* 7月30號：亨利·摩亞，英國雕塑家（1986年死）
* 8月13號：金元鳳，韓國獨立運動家、軍人、政治人（1958年死）
* 8月30號：莎莉寶芙，美國演員，奧斯卡金像獎最佳女主角（1992年死）
* 9月24號：侯活弗洛里，澳洲藥理學家（1968年死）
* 9月26號：佐治·歌舒詠，美國鋼琴家同作曲家（1937年死）
* 10月16號：威廉道格拉斯，美國最高法院大法官（1980年死）
* 10月17號：，日本小提琴先生，發明鈴木教學法（1998年死）
* 10月24號：彭德懷，中華人民共和國元帥，中華人民共和國國務院副總理（1974年死）
* 11月9號：豐子愷，中國文學家同漫畫家（1975年死）
* 11月21號：雷尼·馬格列特，比利時畫家（1967年死）
* 11月22號：朱自清，中國作家（1948年死）
* 11月24號：劉少奇，中國革命家（1969年死）
* 11月29號：魯益師，英國作家（1963年死）
* 12月5號：基麗斯摩亞，美國演員（1947年死）
* 12月19號：鄭振鐸，中國作家同文學史家（1958年死）
* 12月27號：淺沼稻次郎，日本政治人（1960年死）
* 12月31號：烏姆庫勒蘇姆，埃及歌手同演員（1975年死）
* 希士廷班達，馬拉維開國總統（1997年死）

## 響呢年死嘅人
* 1月14號：卡洛爾，英國作家、數學家、邏輯學家同攝影家，著有《愛麗絲夢遊仙境》等等
* 2月17號：山階宮晃親王，日本皇室
* 2月22號：李昰應，大朝鮮國宗室同政治人
* 5月19號：威廉格萊斯頓，英國首相
* 5月29號：奕訢，晚清政治人物
* 7月30號：奧托·馮·俾斯麥，普魯士首相、德國總理，外號「鐵血宰相」
* 9月10號：伊利沙伯 (奧地利皇后)，奧匈帝國皇后
* 9月28號：康廣仁、楊深秀、楊銳、林旭、譚嗣同同劉光第，晚清變法派人士，合稱戊戌六君子

## 節慶、風俗習慣
鴕鳥

**鴕鳥**（學名**）係種唔識飛嘅雀鳥，亦係最大型嘅雀鳥（自恐鳥、象鳥一類絕種之後）。學名係由瑞典博物學家林奈發明，原因可能係話佢同駱駝有相似嘅地方（身型大份，強壯嘅腿，住響沙漠）。鴕鳥公可以高到去 2.5 米，重到去 155 千克，公細啲，兩翼退化咗，龍骨突唔發達，唔識飛，但係走得好快（時速可以去到每個鐘 65 千米），腳有二趾。雀公黑色，尾嘅羽毛白色，係非常有價值嘅裝飾羽毛。一般係鴕鳥公帶住幾隻鴕鳥乸羣居。

佢哋嘅細小又退化咗嘅翼被雄性鴕鳥響交配時展示。又可以用嚟畀小鳥遮陰。翅膀上羽毛同其他飛行鳥類嘅硬翅膀好唔同，佢哋係絕熱嘅。響上面重有爪。強壯嘅大脾上冇羽毛，用兩腳趾企喺度，大啲嗰個就似係蹄。呢果係鴕鳥獨特適應能力，為咗應付突如其來危險而走路。鴕鳥有大眼球，帶住濃黑嘅眼睫毛，眼球係陸上生物之中最大嘅，得鯨魚嗰隻係大隻過佢。

## 行為
鴕鳥過住遊牧噉嘅群居生活，一般由5-50隻不等，響佢哋旁邊不時拍住其他迷人嘅動物，比如斑馬、羚羊等。佢哋主要食植物，有時都食小動物比如蝗蟲，螞蟻。由於佢哋冇牙，佢哋會吞一啲石仔幫助磨碎胃裏面嘅嘢食。鴕鳥可以長時間唔飲水，可以靠攝取植物中嘅水分嚟生活。然而，佢哋係好鍾意水，成日沖涼。

佢哋視力良好，可以好遠見到其他掠食動物，比如獅子，亦可以每小時65公里嘅速度逃走。但最近有人拍攝到獵豹成群合力捕食鴕鳥嘅相片。

## 分布
響非洲沙漠地帶同荒漠草原生活。

## 繁殖
 

鴕鳥2到4歲性成熟；鴕鳥乸要比鴕鳥公早六個月。每年三四月份到九月係交配季節。交配過程好特別：一班鴕鳥乸打交，再根據贏出嘅順序排定同雄鴕鳥嘅交配順序。

鴕鳥蛋重量可達1.3公斤，係已知世界上最大嘅鳥蛋（重可以企到一個人），但其實鴕鳥蛋相對鴕鳥嘅身體嚟講比例是所有鳥中最細嘅。雌鳥生蛋嘅巢可以容納15到60個咁大嘅蛋。色水係光亮嘅白色，鳥蛋日頭由雌鳥孵化，晚上則由雄鳥孵化。懷孕期一般為35-45日。鴕鳥有30-70年命，平均為50年左右。

## 保育狀況
鴕鳥基本上唔屬於瀕危物種，歷代嘅動物園同埋商業性質嘅農場都有飼養。美國第一派鴕鳥係喺1882年，由旅行家查理斯帶返嚟，當時佢喺南非帶咗約200隻鴕鳥回國，但最後只有22隻生存到。呢22隻鴕鳥全部被送去加州南部繁殖，而美國史上第一隻鴕鳥仔係喺1883年7月28號孵出嚟。

響香港，家下得元朗大棠荔枝山莊有養，而海洋公園嘅百鳥居，喺1990年代亦都養過鴕鳥。

## 參考


## 睇埋
* 南非鳥類
解構主義建築

**解構主義建築**係20世紀80年代晚期開始嘅後現代建築。佢嘅特別之處就係「散修修」嘅構思，非線性設計嘅過程，有興趣喺結構嘅表面或者好明顯喺非歐幾里得幾何上花啲功夫，所形成嘅建築學設計原則嘅變形同埋移位，譬如一啲結構同大廈封套。大廈嘅造就視覺外觀，利用唔可預料同受控紛亂描繪嘅刺激出現咗無數嘅解構主義嘅「樣式」。

一啲解構主義嘅建築師受到法國哲學家德希達（Jacques Derrida）嘅文字同渠解構想法嘅影響。雖然呢個影響嘅程度仍然對受到懷疑；而其他人就被重申嘅俄國人構成主義運動中嘅幾何學不平衡想法所影響。喺解構主義裏面，重有對其他二十世紀運動作另外嘅參考：現代主義 / 後現代主義互相作用，表現主義、立體派、簡約主義以及當代藝術。解構主義嘅全面嘗試，就係畀建築學遠離嗰啲實習者所見到嘅現代主義嘅束緊規範，譬如「形式跟隨功能」、「形式嘅純度」、「材料嘅真我」同「結構嘅表達」。

喺解構主義運動嘅歷史上重要事件包括 1982年拉維列特公園（Parc de la Villette）嘅建築設計競爭（特別德希達同彼得·艾森曼嘅作品並且柏納德·楚米嘅得獎作品），1988年現代藝術博物館喺紐約嘅解構主義建築展覽，由菲利普·約翰遜同馬克·威格利組織，重有1989年初位於俄亥俄州哥倫布市由彼得·艾森曼設計嘅衛克斯那藝術中心 （Wexner Center for the Arts）。

## 註


## 出面網頁

*Archpedia website
*Coop Himmelb(l)au
*Eisenman's Site
*Hadid's Site
*Charles Jencks Website
*Office for Metropolitan Architecture, Rem Koolhaas'firm
*Libeskind Website
*Wiener Postmoderne
南戲

**南戲**係中國戲曲史上最早成熟嘅文藝戲劇，北宋末年至明朝初年（12世紀～14世紀）喺中國東南沿海流行，為區別同時代嘅「北曲雜劇」，後人稱之為「南曲戲文」、「南戲」或「戲文」。南戲嘅存在，令中國嘅古代戲曲同古希臘戲劇同古印度戲劇並列為世界三大古代戲劇體系。 

## 歷史
南戲喺南北宋交接年間嘅浙江溫州（當時名永嘉）誕生，所以稱為「溫州雜劇」或「永嘉戲曲」。元朝末年南戲發展到顛峰，取得當時劇壇嘅統治地位。明初時期逐漸被新興嘅昆山腔所取代，並且演化為明清嘅主要戲劇——「傳奇」。

根據明代祝允明嘅《蝟談》記載：「南戲出在宣和之後，南渡之際，謂之溫州雜劇」。而徐渭同喺嘉靖三十八年（公元1559年）完成嘅《南詞敘錄》一書中記載：「南戲始於宋光宗朝，永嘉人所作《趙貞女》、《王魁》兩種實首之……其盛則自南渡，號曰『永嘉雜劇』，又曰『鶻伶聲嗽』。」 

北宋時嘅溫州係繁榮嘅港口城市，南宋遷都臨安（今杭州）之後商品經濟更加活躍。原本喺農村流行嘅民間歌舞小戲同埋里巷歌謠進入城市，業餘戲班都成為職業劇團。喺吸取咗市民中流行嘅民歌小調或諸宮調、雜劇嘅長處後，形成咗一種新嘅戲曲形式。 

早期南戲嘅創作者多數係溫州民間嘅「書會才人」，文字比較俚俗，保留咗唔不少溫州坊巷舊名同埋方言土語。南戲劇本出現以後，中國古代嘅戲曲藝術體系正式形成。但喺宋代，南戲長期流行喺民間，唔受士大夫所重視，甚至遭到禁止。《漳州府志》就有記載，理學家朱熹任漳州知府時，都曾經禁止當地戲曲演出。故此宋代南戲劇目留存極少，現存嘅南戲劇本大多已經過明代文人嘅修改。 

元代，南戲已走出溫州等東部地區，流行喺中國各地。南曲北上同埋北劇南下，南北交流嘅機會大大增加。北方作家參與咗南戲聲腔嘅改造同埋劇本嘅編寫，雜劇演員重加入南戲嘅演出，南北戲文嘅交流，為南戲同埋雜劇注入新嘅活力。南戲喺呢個時期得到高度發展，現存二百多幾南戲劇目，絕大部分係元代嘅作品。 

自元末《琵琶記》後，南戲開始由民間嘅傳唱文學改為文人嘅「傳奇」創作。但之後，昆曲嘅興盛令戲曲嘅中心由溫州漸漸轉移到蘇州。自此，南曲戲文延綿兩百幾年嘅創作亦宣告終結。直至明代，東南地域文化取得優勢，由南戲發展而來嘅「傳奇」重新取代日漸式微嘅北方雜劇。 

1920年代，當時喺西歐遊學嘅中國學者葉恭綽喺倫敦古玩店發現1900年八國聯軍侵華時散失國外嘅《永樂大典戲文三種》，呢個係目前保存嘅最早、最為完整嘅南戲劇本。 

20世紀末，南戲重新進入中國戲劇界嘅視野。1997年，溫州越劇團首先將南戲《荊釵記》搬上舞臺。2000年，永嘉昆劇團喺蘇州用南戲最古老嘅樣式上演《張協狀元》。 

## 體制
「南曲戲文」同宋金「北曲雜劇」有好大分別，佢喺表演體制同結構上都要比雜劇來得自由，可以根據劇情需要作不同選擇，已完全具備戲劇嘅特徵。

南戲嘅民間氣息較為強烈，而文人嘅氣息較淡，大多數係反映家庭倫理問題嘅劇本。戲文嘅語言通俗，口語化，對出場人物嘅介紹方式有濃厚嘅話本小說痕跡。

論劇本結構，南戲無固定模式，時間同空間都靠唱做念打來表達，以人物嘅上下場為界，稱之為「出」，可長可短，一個劇目可以係十幾「出」，亦可以多達四、五十「出」，接連演上幾日。

論曲調配合，南戲無嚴密嘅宮調組織，可以由主角主唱，亦可以由配角演唱，再結合幫唱、接唱、對唱同合唱等形式同賓白、科介等方法，將矛盾衝突貫串整個劇情中心。

南戲嘅舞臺上，出現咗「生」、「旦」、「淨」、「末」、「醜」、「外」、「貼」等角色分制。全劇圍繞「生」、「旦」正劇嘅表演展開故事情節，輔以「淨」、「末」、「醜」嘅插科打諢，呢個係中國戲曲史上最早而且完備嘅行當分配製度。

## 劇目
自宋元以來，有名目留存嘅南戲共238本，有殘文佚曲流傳嘅約130幾本，但現有完整劇本流傳嘅只有19本。

《永樂大典戲文三種》包括三本戲文：《張協狀元》、《小孫屠》同《宦門子弟錯立身》。其中《張協狀元》係現存最完整嘅早期南戲劇本，創於八百年前南宋時期嘅溫州「九山書會」，開場嘅《滿庭芳》詞中寫著：「這番書會，要奪魁名。占斷東甌盛事，諸宮調唱出來因」。

元末明初流行嘅《荊釵記》、《劉知遠白兔記》、《拜月亭記》同《殺狗記》合稱「四大南戲」，係南戲喺元末明初嘅代表作品。

《琵琶記》係南戲嘅佼佼者，由溫州瑞安人高則誠於元朝至正年間，依南宋流傳嘅《趙貞女蔡二郎》戲文編撰而成。《琵琶記》係中國戲劇史上，稱為「詞曲之祖」，係南戲時代同傳奇時代間嘅橋樑，對明代戲曲創作嘅影響非常深遠。

其餘有完整留本嘅南戲：《東窗記》、《破窯記》、《劉希必金釵記》。

## 出面網頁
* 温州南戲
* 南戲作品介绍
納爾遜·曼德拉

**納爾遜·曼德拉**（**Nelson Mandela**，），舊譯**文迪拉**（奶路臣・文迪拉），南非共和國黑人民權領袖兼南非總統。南非第一次多種族、全民民主選舉中得勝，1994年4月27號當選，一直做到1999年。

納爾遜·曼德拉喺南非出世，老竇嗰邊家族係地方酋長，而佢阿媽嘅家族就無咁高貴。做總統前，曼德拉係反種族隔離活躍份子，領導非洲人國民議會，轉入地下活動，武裝對抗政府，一九六二年被捕，以煽動同非法出國罪名，判坐監五年。一九六四年加控陰謀暴力推翻政府，改判無期徒刑。

坐監廿七年，大部份時間喺羅賓島（Robben Island），困喺一間牢房，曼德拉成為家傳戶曉嘅人物，國際之間好支持佢嘅反種族隔離鬥爭，成為一個自由同平等嘅象徵，媲美甘地。但係，認同種族隔離嘅政府同國家，話曼德拉係共產黨人同恐怖分子，支持種族隔離嘅人加上好多南非白人都好鬼憎佢。

一九九〇年放監後，佢改用和解政策，通過談判，最後帶領南非，成爲多種族民主國家。由於南非種族隔離制度結束，好多人讚佢，甚至南非白人同以前嘅對手。

納爾遜·曼德拉得到超過一百個獎，最值得注意嘅有諾貝爾和平獎。

世界上有好多人作歌歌頌曼德拉嘅成就，例子有香港樂隊Beyond嘅《光輝歲月》。

## 早期人生

### 童年：1918年至1934年

曼德拉喺1918年7月18號出世，生喺烏姆塔塔嘅姆維佐村，嗰陣開普省仲係南非嘅一部分。 佢俾人取咗個名叫Rolihlahla， 呢個科薩語嘅名，俗稱「搞事精」， 後來佢仲有個氏族名叫Madiba。 佢爺爺嘅爺爺Ngubengcuka，係廷布人喺特蘭斯凱地區（即而家南非東開普省）嘅統治者。 Ngubengcuka其中一個仔叫Mandela，就係內爾遜嘅爺爺，亦係佢個姓嘅由來。 因為Mandela係國王同Ixhiba氏族嘅老婆所生嘅仔，即所謂「左手房」，所以佢呢支皇室旁系嘅後人係「不入繼承權婚姻」，冇資格繼承王位，但都會被認定為世襲嘅皇室顧問。

內爾遜曼德拉嘅老豆，Gadla Henry Mphakanyiswa Mandela，係當地嘅酋長兼國王顧問；佢喺1915年獲委任呢個職位，因為前任俾白人官員指控貪污而被革職。 1926年，Gadla都因為貪污而被革職，但有人同內爾遜講，佢老豆係因為反抗官員嘅無理要求先至冇咗份工。 Gadla係個信奉卡馬塔神嘅人， 佢有四個老婆，四個仔同九個女，佢哋住喺唔同嘅村莊。內爾遜嘅阿媽係Gadla第三個老婆，叫做Nosekeni Fanny，係右手房Nkedama嘅女，同時都係科薩族amaMpemvu氏族嘅成員。

曼德拉後來講過，佢細個嗰陣生活主要受傳統科薩習俗同禁忌主宰。 佢同兩個家姐喺曲努村佢阿媽間圍欄屋度大，嗰度佢做牧童，成日同其他男仔喺出面玩。 佢阿爸阿媽都唔識字，但阿媽係個虔誠嘅基督徒，所以佢大概七歲嗰陣就送咗佢去當地間循道宗學校。曼德拉受洗成為循道會教徒，老師俾咗佢個英文名叫「Nelson」。 曼德拉大概九歲嗰陣，佢老豆嚟咗曲努住，後尾就喺嗰度死咗，死因係未確診嘅疾病，曼德拉相信係肺病。 佢話自己感到「失去咗方向」，又話自己繼承咗老豆嘅「倔強反叛」同「固執嘅公平感」。

曼德拉阿媽帶佢去咗姆赫凱茲韋尼間「大地方」皇宮，喺嗰度佢俾交咗俾廷布攝政酋長Jongintaba Dalindyebo照顧。雖然佢好多年冇再見過阿媽，但曼德拉覺得Jongintaba同佢老婆Noengland當佢係自己個仔咁樣對待，同佢哋自己啲仔女一齊湊大。 因為曼德拉每個星期日都同監護人一齊去教堂做禮拜，所以基督教就成為咗佢生活嘅重要部分。 佢去咗皇宮隔籬間循道會教會學校讀書，學英文、科薩語、歷史同地理。 佢開始鍾意非洲歷史，聽啲老人家講嚟皇宮探訪嗰陣講嘅故仔，又受到一個叫Joyi嘅訪問酋長嘅反帝國主義言論影響。 不過，嗰陣佢冇將歐洲殖民者當成壓迫者，反而覺得佢哋係恩人，將教育同其他好處帶到非洲南部。 佢16歲嗰陣，同表哥Justice同幾個男仔一齊去咗Tyhalarha接受烏瓦魯庫割禮儀式，象徵佢哋由男仔變成男人；之後佢俾人改咗個名叫*Dalibunga*。

### 克拉克伯里、希爾敦同福特黑爾：1934年至1940年

為咗學識成為廷布王室御前會議成員所需嘅技能，曼德拉喺1933年開始喺恩格科博嘅克拉克伯里循道會中學讀中學，呢間學校係西式學校，亦係廷布蘭區最大嘅黑人學校。 佢要同其他學生平等咁相處，佢話自己因此冇咗「高高在上」嘅態度，第一次同個女仔做咗好朋友；佢開始做運動，亦培養咗終身熱愛園藝嘅興趣。 佢用咗兩年時間完成初級文憑， 1937年就去咗福特博福特嘅希爾敦綜合學校，呢間循道會學院係大部分廷布皇室成員讀書嘅地方，包括Justice。 校長強調歐洲文化同政府嘅優越性，但曼德拉對本土非洲文化越嚟越有興趣，識咗第一個唔係科薩族嘅朋友，呢個朋友講索托語，又受咗其中一個最喜歡嘅老師影響，呢個老師係科薩人，但佢打破禁忌娶咗個索托人做老婆。 曼德拉喺希爾敦嘅大部分閒暇時間都用嚟做長跑同拳擊，到咗第二年仲做咗級長。

1939年，喺Jongintaba嘅支持下，曼德拉開始喺東開普愛麗斯嘅福特黑爾大學讀文學士學位，呢間係精英黑人院校，大概得150個學生。佢第一年讀英文、人類學、政治、「土著行政」同羅馬-荷蘭法，希望將來可以做土著事務部嘅翻譯或文員。 曼德拉住喺衛斯理大樓宿舍，同自己嘅親戚K. D. Matanzima做咗朋友，仲識咗奧利弗·坦博，之後同佢做咗幾十年嘅好朋友同戰友。 佢學咗跳交際舞， 又喺話劇社演出關於亞伯拉罕·林肯嘅戲， 仲做學生基督教會嘅會員，喺當地社區教聖經。 雖然佢有啲朋友同非洲人國民大會（ANC）有關係，想南非擺脫大英帝國嘅統治獨立，但曼德拉都冇參與呢個新興運動， 反而成為咗英國戰爭努力嘅支持者。 到咗第一年尾，佢參加咗學生代表會（SRC）抗議餐飲質素嘅罷課行動，因此俾學校停學；佢之後再冇返去完成學位。

### Arriving in Johannesburg: 1941–1943

## 名譽博士
* 北京大學名譽博士（1992年10月5號）
* 香港大學名譽法學博士（2002年）

## 攷

## 睇埋
*曼德拉效應
*（），（）。

## 出面網頁

* 
* 
* 

## 疏仕

類:北京大學名譽博士
三月廿三

**三月廿三**係黃曆第三個月嘅第廿三日。

## 大件事

## 響呢日出世嘅人
*960年：林默娘

## 響呢日死嘅人

## 節慶、風俗習慣
*天后娘娘聖誕，即係天后誕。

## 註

## 天文
Sylow p-子羣

**Sylow p-子羣**(*Sylow's p-subgroup*)係一有限羣中最大嘅p-羣（即 p冪-階嘅子羣）。

## 定義
設
*G 係有限羣
*g = |G| = G 嘅階（即渠嘅大細）
*g = pnm；其中 m 同 p 互質
咁 G 嘅任何 pn-階子羣都叫**Sylow p-子羣**。

## 存在同唯一
**定理**：
*每有限羣 G 都有 Sylow p-子羣
*所有Sylow p-子羣都以內自同構共軛(:en:conjugate)
*G 嘅任何 p-子羣（即 p乜冪-階嘅子羣）都包括響某Sylow p-子羣入面。

## 參攷
*Jean-Pierre Serre(1977): *Linear Represenatations of Finite Groups*, ISBN 0-387-90190-6
康熙字典

《**康熙字典**》（），亦都寫做《**康煕字典**》，喺大清康熙年間由翰林院嘅張玉書同陳廷敬主編，參考大明嘅《字彙》、《正字通》兩本書而編寫嘅中文辭典。由康熙五年寫到康熙五十五年（1716年）至成書，重印次數多到數唔倒。

《康熙字典》總共有 4萬7035 個字，分成 12 集，用 214 個部首分類，有反切注音、出處、參考等等。另外仲附有《字母切韻要法》同《等韻切音指南》。

《康熙字典》字頭之下列有嗰個字嘅唔同音切同意義，除僻字僻義之外都有引書為證。清代法律規定，凡讀書人應考科舉考試，寫嘅字必須攞《康熙字典》做標準，因此，該書對學術界影響好大，成書之後好流行，即使今時今日，都仲係一本好有用嘅工具書。

《康熙字典》有清代嘅木刻本，晚清時，上海出現幾種影印本，中華書局舊時用同文書局嘅影印本做底本，製成鋅版，而家利用存版重印，並且附有王引之嘅字典考證擺響後面，攞嚟參考。

## 出面網頁

*康熙字典網上版
*漢典（可供查詢單字，康熙字典中嘅內容）
元州邨

**元州邨**（）係香港嘅一條公共屋邨，喺九龍深水埗長沙灣元州街，最初叫**元洲街政府廉租屋邨**，後來叫**元洲街邨**，1965年落成，1994年開始重建，1998年-2012年起好，改名做元州邨，而家畀晒領先物業管理有限公司管理。

## 歷史
元州邨原本叫**元洲街邨**，1965年落成，本身係長沙填地，前身係船廠同木屋區。元洲街邨起之前，曾經有兩棟頗為出名嘅大廈，一橦係長沙書院，係區內一間重要嘅學校；另一橦係工商大旅館，有唔少旅港生意人暫居。

填海後，政府原本計劃起廿四棟徙置屋，後尾改為起兩座八層高同九座十五層高嘅徙置大廈。最尾都係決定喺度起設備好啲嘅政府廉租屋，政府喺呢度起咗八棟新式政府廉租屋大廈，每座高十五層。邨入面有三所標準小學同埋兩個標準街市。管理就由屋宇建設委員會做。

呢條邨原本計劃叫**長沙灣廉租屋邨**，因呢度喺正長沙灣海皮，後來為咗怕同1963年起好嘅長沙灣邨撞名，因為咁，就叫**元洲街政府廉租屋邨**。1973年響香港房屋委員會成立之後，條邨改名做元洲街邨。

其實，元州街邨嘅*[[元州]]*，原本寫做*[[元洲]]*，係形容填海前嘅島仔，所以原本元州街邨嘅*州*字係用*洲*。因為附近有幾條街都有州字*洲*字，後來元州街個名有時都會寫錯做州縣嘅*州*。不過，後來連屋邨名都改埋**元州邨**，正式取代咗「洲」。

直至1994年，條邨開始重建，第一、二、三同埋第八座係第一期重建，喺1994年3月俾人拆咗，即第一、三期重建。而淨低嗰第四到第七座，就係第二、四期重建，喺2000年2月俾人拆咗，第二期嘅居民大部分都安置到1999年新起嘅樓宇－元盛樓、元豐樓同埋元泰樓，條邨亦正式改名做元州邨。另外邨內元康樓、元和樓設有老人宿舍。

第二期同第四期重建樓已經喺2008年8月入伙，係元禧、元雅、元智、元樂同元健，而起嘅樓會用嚟安置因為部份受蘇屋邨重建計劃一期影響嘅居民。除此之外，第五期重建樓喺2012年2月入伙，而起嘅樓會用嚟安置受蘇屋邨重建計劃二期影響嘅居民。

## 出面網頁
*房屋署元州邨資料
*大公報
*香港地方
佛教大雄中學

**佛教大雄中學**（**Buddhist Tai Hung College**，**BTHC**）係位於香港九龍長沙灣嘅一間政府津貼中學，1969年創校，係香港佛教聯合會創辦嘅第二所中學。位置係長發街 38 號。現任校長係招康明。

## 校舍
大雄校舍佔地約五千平方米，樓高六層，有供一般教學用嘅標準教室 26 間，實驗室 4 間（物理室、生物室、化學室、綜合科學室）、地理室、音樂室、美術室各一間。此外，又有畀同學課餘嘅圖書館同閱讀室，畀社工約見家長同埋輔導學生用嘅會見室。學校設有籃球場、排球場、體操室、有蓋操場、園圃，畀學生活動同休憩。

電腦設施方面，個個課室都有網絡接點、投影機同多媒體電腦，教員室入面就為每位先生提供一部多媒體桌面電腦，方便老師搵資料，製作教材，另外附設教學軟件製作中心，研發校本嘅教材以及教學平台；另外，重有電腦室同多媒體語言中心，畀同學上堂用；圖書館亦裝有 43 部電腦畀同學使用。

新翼起好之後，增加咗學生活動中心同輔導活動中心，仲有畀老師同學生傾計嘅聚言室、暢談室、學生會辦事處、領袖生室同家長教師會辦事處等等。2003年，又增設咗英語閣，等學生可以同外籍老師暢談和交流；2004年，增加咗數學閣，等同學喺唔上堂嗰時，透過唔同嘅活動，啟發佢哋研習數學嘅興趣。

## 班別架構
*本校中一至中六採用平衡班制，每級四班。
*中三嘅同學可以全部獲派中四學位。

初中學生除修讀一般基礎課程外，亦研習普通話及電腦等科目。

## 校徽
「卍」本來係古代嘅一種吉祥徽號，有釋為「德」字，亦有譯為「萬」，就係萬德匯聚嘅意思。後來畀佛教廣泛採用，作為吉祥如意嘅象徵。

至於法輪方面，「輪」係古印度的一種武器。而「法輪」係指佛所講嘅教法圓滿無缺，有「輪」咁嘅威力，能夠滅除煩惱，乃至摧毀一切唔正確嘅見解。

## 校訓
大雄嘅校訓係「明智顯悲」，即係「明平等智，顯同體悲」。

所謂「明平等智」，即係我地要將「平等性智」嘅佛德，徹底研究明白，明白有自己亦同時有他人嘅道理。彼此之間，也須平等待遇。人同人，人同物，物同物之間，都有平等嘅概念存在住。呢個係佛教嘅術語。如來有四智：大圓鏡智，平等性智，妙觀察智，成所作智。平等智，就係平等性智嘅簡稱。以凡夫俗子嘅第七識之「我見」，轉而提昇得到智慧，以證明自己同其他人，一切都係平等齊觀，彼此佛性同故，常住不變嘅。故謂之「平等性智」即密宗的「灌頂智」。

而「顯同體悲」方面，佛理認為，一切眾生嘅身體，同己身同為一體，同樣會發生拔除痛苦，興起快樂嘅心，呢個就係同體嘅慈悲心（儒家叫佢做「仁」，現代就叫「同情心」）。凡有學問嘅人，應該盡量表現出嚟。同體慈悲又係佛教術語，起信論曰：「一切諸佛菩薩，皆願度脫一切眾生，常恆不捨，以同體智力之故，就隨應見聞而現作業」。又曰：「一切眾生如己身，平等無別」。

## 出名舊生
*曾國衛：依家政制及內地事務局局長
*周啓生：香港男歌手

## 學校網頁
*佛教大雄中學
香港佛教聯合會

（），簡稱**佛聯會**，係香港重要嘅佛教團體，1945年成立。係由比丘、比丘尼、男居士、女居士四種人組織而成，而家有近萬會員。佛聯會創辦宗旨除咗倡導佛教信仰之外，重推動慈善事業。

## 歷史

#### 成立前
1941年12月25號，日本入侵香港，展開對香港三年零八個月嘅統治。當時日本對香港進行一系列嘅社會改造，包括響宗教方面。1942年2月，日軍派出西本願寺僧人宇津木二秀嚟香港統領本地佛教，兼且希望日本同中國佛教融合，喺香港成立咗「香港佛教聯合會」，由佢同釋茂峰一齊做主席。到1945年，日本喺戰事上節節敗退，宇津木為免西本願寺喺香港嘅資產畀英國充公，將呢啲資產轉贈晒畀贈陳靜濤同林楞真兩個居士。

#### 成立後
1945年，一眾參加過「舊佛聯」嘅本地佛教人士重新舉行成立儀式，由釋筏可做理事長一職（即係宜家嘅會長）。

## 歷屆掌門人
*釋筏可（1945年到1966年，釋智慧舅父，期間曾經由海仁、倓虛、茂峰、顯慈攝政）
*釋覺光（1966年到2014年）
*釋智慧（2015年到2017年）
*釋寬運（2018年到而家）

## 會屬學校
佛聯會營辦政府津貼中學 13 間、津貼小學 8 間同埋非牟利幼稚園 6 間。
*中學
**佛教黃鳳翎中學
**佛教大雄中學
**佛教善德英文中學
**佛教筏可紀念中學
**佛教慈航智林紀念中學
**佛教葉紀南紀念中學
**佛教沈香林紀念中學 
**佛教覺光法師中學 
**佛教黃允畋中學
**佛教孔仙洲紀念中學
**佛教慧因法師紀念中學
**佛教何南金中學
**佛教茂峰法師紀念中學

*小學
**佛教中華康山學校
**佛教黃焯菴小學
**佛教慈敬學校
**佛教林炳炎紀念學校 
**佛教林金殿紀念小學
**佛教劉天生學校 
**佛教明珠學校 
**佛教榮茵學校
**佛教陳榮根紀念學校

## 出面網頁

*香港佛教聯合會
王亭之

**談錫永**（），筆名**王亭之**，係香港嘅佛學家同埋專欄作家，亦係紫微斗數、玄空風水同埋中國畫嘅專家。而家已經移居加拿大多倫多。

談錫永係廣東南海鑲白旗世家子弟，自細就已經熟習琴棋書畫、醫卜星相、西派道家諸學，亦有研究子平八字、易理。佢有同紫微斗數嘅中州派劉惠蒼師父學過嘢，得到佢嘅真傳，重將紫微斗數喺香港發揚光大。一方面，佢收咗40個門徒，成立咗紫微斗數學會，從事學術性嘅研究；另一方面，佢亦喺《明報》嘅專欄同佢嘅著作入面指出當時喺香港流傳嘅各種關於紫微斗數嘅問題同埋錯誤或者流弊。

佢喺佛學方面亦有好深嘅造詣，並且為佛教聯會撰寫多本有關佛教基本要義嘅書。28歲因為機緣關係加入金剛乘學會，跟隨劉銳之上師同埋佢上師敦珠仁波切修習藏傳佛教。38歲得阿闍梨位，法名**無畏金剛**。後尾成立咗密乘佛學會，翻譯寧瑪派經書。

不過，一般市民對談錫永嘅另一個身份「王亭之」更加熟悉，原因係王亭之喺1980年代喺學校同知識份子都鍾意睇嘅《明報》副刊撰寫專欄《因話提話》十幾年，有一班固定嘅讀者。響呢個專欄，王亭之成日都批評時弊，寫過「粵語正音問題」，以及當時香港政制發展嘅問題等等。移居加拿大之後，繼續喺《星島日報》加東同加西版寫專欄。

佢反對何文匯（重叫佢做蛋頭嚟諷刺佢）提倡嘅粵語正音，重因為噉而成立咗粵語文化傳播協會。

## 作品一覽
*《廣府話救亡》
*佛學
**《佛家經論導讀叢書》：
**《甯瑪派叢書》：
**《大中觀系列》：《四重緣起深般若》、《心經內義究竟義》、《聖入無分別總持經對勘及研究》、《入楞伽經梵本新譯》、《寶性論梵本新譯》、《如來藏論集》
**《談錫永作品集》：
**《摩登女》(故事集)
*術數
**《風水平談》
**《中州派玄空學》
**《中州派風水年鑑（1996年）》
**《談斗數與玄空》
**《地理辨正真訣》
**《心眼指要真解》
**《中州派玄空形學》- 阮文良、談若樨合著
**《安星法及推斷實例》
**《中州派紫微斗數講義練習題》
**《中州派紫微斗數講義》
**《中州派紫微斗數高級教義》
**《太微賦與形性賦》- 博益
**《八喜樓鈔本古訣與斗數格局》- 博益
**《骨髓賦與女命骨髓賦》- 博益
**《斗數零談》- 博益
**《陸斌兆紫微斗數講義》- 博益
**《談星》- 博益
**《王亭之談斗數》

## 出面網頁
*金剛乘學會
*密乘佛學會
*王亭之閒談
*王亭之談廣府文化
* 〈《廣府話救亡》審閱報告〉
* 〈《廣府話救亡》繆誤舉述〉
*粵語文化傳播協會
佛教黃允畋中學

**佛教黃允畋中學**（），位於香港新界沙田美林邨，係香港佛教聯合會主辦嘅第九間中學，於1981年創校，並以當時香港佛教聯合會副會長黃允畋太平紳士之令名作為校名。

## 歷任學校管治層
### 校長
*劉顯奇先生（1981年-約2000年代，創校校長）
*郭耀豐先生（約2000年代-2014，第二任）
*葉偉儀先生（2014-2019年，第三任）
*李鏡品先生（2019年-，現任校長）

### 校監
*（1982年-1997年，創校校監及冠名人）（1997年逝世）
*（1997年-2001年）（2014年逝世）
*（2001年-2010年）（2010年逝世）
*釋寬運法師（2010年-，現任校監）

## 參考資料

## 學校網頁
* 佛教黃允畋中學
粵語正音運動

**粵語正音運動**指香港由1970年代開始嘅一連串獨立但係相關連嘅正音運動。運動嘅初期只針對大眾傳媒嘅懶音同埋讀錯。到咗1990年代至21世紀初，香港中文大學何文匯博士提倡粵語發音矯正運動。至今，支持同反對何文匯嘅論點嘅人仍然爭論不下：唔少現職嘅教師指渠「矯枉過正」；響學術界嘅朗誦同埋教學方面，支持者多；響大眾傳媒同市民之中支持少。

## 1970年代至1980年代
早響1970年代，粵語正音就已經因為大眾傳媒嘅普及而引起咗關注。當中，梁醒波係學界攻擊嘅其中一個主要對象。梁醒波先生係香港粵劇界著名嘅丑生，後來加入咗無綫電視嘅晚間綜藝節目《歡樂今宵》。由於梁醒波喺香港嘅受歡迎程度，佢嘅所謂「錯誤發音」對香港市民嘅影響尤深。其中一個教授經常提及嘅例子，就係「姍姍來遲」呢句成語。按原先嘅粵語發音，「姍」解做「遲」而應該讀作「仙」，但佢響電視節目入面唱出「何以『山山』來遲」嘅歌詞。而直到今日，「山」呢個音亦為絕大多數嘅香港人所採用。

當時，響大眾傳媒負責推廣正音嘅，係香港電台第5台晚間節目《咬文嚼字》嘅宋郁文先生。佢對讀音嘅執着，直接引起後尾香港電台喺1980年代初期對廣播員發音要求嘅糾正。例如：





嗰陣時報紙上有人批評正音運動，包括專欄作家王亭之同哈公嘅批評；間唔中會有讀者來函，而且批評亦多數係情感宣洩。好似，有一個讀者嘅來信指出：「聽到成一大班小朋友響到講《小朋友時「姦」》（《小朋友時間》係香港電台嘅一個兒童節目名），聽到都覺得毛管戙。」

後來響電視上亦有由林佐瀚先生主持嘅《每日一字》節目，但渠對發音就寬容啲，支持承認已經普及嘅讀音。

## 何文匯嘅「正音學說」

何文匯根據宋朝韻書《廣韻》中嘅切韻方法，幫好多同《廣韻》所載不符嘅粵音重新訂立標準，亦因此令好多讀咗幾十年嘅古音產生咗變化。

例如：結構嘅「構」字，粵音一向讀以k為聲母（讀「扣」），但係依《廣韻》為準，正音運動堅持以g為聲母（讀「救」）；重有，擴張嘅「擴」，粵音有人讀為kwong3（曠），符合《廣韻》記為去聲，但正音運動就讀為kwok3（廓），採入聲近於客家、閩南。

進入廿一世紀，正音運動已經成功咁普及各個香港嘅主要媒體。喺香港嘅電視同埋電台新聞報告入面，報導員都傾向「讀正音」如結「救」、「救」買、門「勸」等。

由於正音運動大幅度咁改變咗自然演變嘅讀音，被一啲文化界人士同年長嘅學者視為「謀殺廣府話」而加以反對，其中以從1980年代開始喺《明報》專欄批評「正音運動」「矯枉過正」嘅王亭之（當時另一反對者哈公已病逝）為反對派嘅中堅份子，指被「正音運動」所「正」的音大大減低咗廣府話嘅流暢同靈活性，所謂「正音運動」嘅音實際係「邪音」，為「病毒音」。

反對者認為，根據主流語言學家所得出嘅結論，語言會隨時間、地域同歷史因素慢慢咁改變。所以按何文匯先生嘅講法以宋朝所出版嘅《廣韻》作為粵語發音嘅根據實際上係夾硬復古。因為佢忽略咗南宋、元、明、清四朝對廣府話嘅深遠影響。反對者又認為，年輕一輩根本唔知乜係「正音」，而係自以為是咁跟隨所謂嘅「正音」。另外傳媒同政府亦盲目咁跟隨，令廣府話陷入咗一個危險嘅境地。不過，專欄作家王亭之反對「正音運動」書中嘅觀點，就受到粵語正音推廣協會嘅反駁，爭議仍然持續。

2007年香港、北美兩地有粵語文化傳播協會http://www.cantoneseculture.com發起「要求加拿大新聞節目更正粵語發音」嘅抗議，反對「病毒音」，支持「廣府話救亡運動」。

## 註


## 睇埋
*《最緊要正字》

## 出面網頁
*粵語文化傳播協會
*粵語正音推廣協會
*另類粵語"正音"研究
* 〈《廣府話救亡》審閱報告〉
* 〈《廣府話救亡》繆誤舉述〉
英格蘭冠軍足球聯賽

**英格蘭足球冠軍聯賽**（），加上冠名贊助就叫做**Sky Bet 冠軍聯賽**（），簡稱**英冠聯**或者**英冠**（），係英格蘭第二級別嘅足球聯賽，僅次於英格蘭超級聯賽。

## 參賽球隊
2021–22年英格蘭足球冠軍聯賽參賽隊伍共有 24 隊。

## 賽制
英冠共有 24 支球隊，喺同一球季內，球隊之間互相對賽兩次，主客各一次，贏波有 3 分，輸波 0 分，打和各得 1 分，球隊係以獲得分數排列成積分榜。聯賽積分榜係以獲得分數、得失球差及入球數目順序編排名次，如以上三項完全相同，就要以附加賽決定名次。

英冠採用升三降三制，踢完所有賽事後最高分嗰兩名，同埋第三至第六名透過附加賽勝出嘅球隊升上英超，位置由英超最尾嘅三隊取代。同時榜尾嗰三隊就會降落英甲，位置由英甲頭兩名及第三至第六名透過附加賽勝出嘅球隊取代。

## 贊助
2007年3月12號可口可樂同英格蘭足球聯賽延長贊助合約到2009/10年球季。2009年9月30號可口可樂同英格蘭足球聯賽發表聯合聲明表示唔會延續於2009/10年屆滿嘅冠名贊助合約。

電力供應商「*npower*」由2010/11年球季開始冠名贊助，為期三年。2013年2月26號，英冠、英甲及英乙冠名贊助商「*npower*」宣佈唔再續約贊助。

2013年7月15號，博彩公司「*Sky Bet*」由2014/15年球季開始冠名贊助，為期五年。

## 歷屆球季總結

## 參考

## 出面網頁
*
飛 (麻雀)

**飛**係一個麻雀術語，即係指叫緊餬隻牌，例如以四搭一對講，你已經完成四搭，仲爭一對，即係話你仲爭一隻牌就可以食餬，咁就叫做「叫緊一飛」。有時叫嘅飛數可以多過一飛，不過無牌例話要人交代自己叫緊幾多飛，但係有啲人就鐘意講出嚟嚇吓人，等其他人明明就快做好鋪牌，但因為聽到有人叫緊好多飛，就驚出沖唔敢出牌，而結果整亂晒原本做好鋪牌。當然嚇唔嚇到人仲要講各自點樣發揮先算。

## 叫飛
有一啲常見嘅叫飛組合，叫嘅飛數都唔同，由叫一飛去到叫九飛都有，專欄作家簡而清就幫呢啲常見嘅叫飛組合改咗一啲稱呼，呢啲稱呼後嚟畀好多書或者文章引用，變成咗呢啲組合嘅稱呼。

### 燕
燕即係指喺清一色組合入面，頭尾都有一組坎牌，其中最勁就係分飛燕。

#### 分飛燕
分飛燕即係餬種入面嘅九子連環組合，呢個組合係筒索萬是但一種：

*1112345678999

喺呢個組合入面，模1至9全部都可以食餬，總共可以叫九飛

另外又唔一定要齊十三章先算分飛燕，只要頭尾有一組坎牌就算，好似咁：

*兩搭加3334555，叫 23456

#### 倚簷燕
如果無咗么九張「燕」牌，例如無111或者999，就會叫小幾飛，好似咁：

*1112345666，叫1至7
*4445678999，叫3至9

#### 大肚燕
即係指十三章相連嘅牌入面多咗一隻，好似咁：

*1111234567888，叫34679
*1112345678888，叫23569
*1112234567888，叫2358
*1112345677888，叫14679
*1112334567888，叫123458
*1112345667888，叫145678
*1112344567888，叫134679
*1112345567888，叫23568
*
*2222345678999，叫14578
*2223456789999，叫13467
*2223345678999，叫13469
*2223456788999，叫2578
*2223445678999，叫234569
*2223456778999，叫256789
*2223455678999，叫24578
*2223456678999，叫134679

### 疊瓦
疊瓦即係指有組組坎牌相連，有兩組相連就叫兩疊瓦，三組相連就叫三疊瓦

#### 兩疊瓦
*1112223456789，叫1234679
*1234567888999，叫1346789

#### 三疊瓦
*1112223334567，叫1234578
*2223334445678，叫2345689
*3334445556789，叫345679
*1234555666777，叫134567
*2345666777888，叫1245678
*3456777888999，叫2356789
*3444555666789，叫234569

1112345678889，叫14789

1222345678999，叫12369

## 相關
*餬 (麻雀)

## 參考


*《麻雀秘笈》1991年 聚賢館文化有限公司 簡而清著 ISBN 962-436-039-1
*《開檯》 簡而清著 ISBN 962-17-4906-9
佛教黃鳳翎中學

**佛教黃鳳翎中學**（**Buddhist Wong Fung Ling College**） 係香港佛教聯合會主辦嘅第一間政府津貼中學。學校喺港島東院道 11 號 ，貼住佛教黃焯菴小學。

## 簡史
1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼中學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。經過多年籌劃，喺20世紀 80 年代政府就近撥地，由佛聯會畀錢擴建新校舍，喺1988年底落成啟用，令學校更加大，設備更加完善。

## 校舍
校舍佔地 4260 平方米，有 22 間課室、2 個禮堂、圖書館、籃球場、 跟黃焯菴小學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。

## 學校網頁
*佛教黃鳳翎中學
加州海獅

**加州海獅**（*Zalophus californianus*）係一種原產北太平洋嘅海獅品種。公長大後可達2.4米（即8尺）長，重300公斤；乸就細隻啲，長大後有2米（6.5尺）長，100公斤重。

## 習性
加州海獅多數喺海邊同埋入海口處搵食同避開天敵（殺人鯨同鯊魚），好少會離開海岸線。若果落海搵食，可以喺2分鐘之內潛入大約75米深嘅海度。每年嘅繁殖季節，海獅公會喺海岸附近或者岩石灘周圍爭地盤。但只會維持到兩個禮拜，海獅公又會離開地盤去搵食，直到返嚟後，又再爭地盤。同其他公打交時，會擘大口，露出啲牙，發出好似獅子咆哮咁嘅聲。

## 分布
加州海獅主要分布喺加州同格陵蘭島地區，生活喺海岸線附近。

## 食啲乜
加州海獅食嘢好廣泛，主要有魚、魷魚等海鮮，偶有機會亦會捉海鳥食。

## 繁殖動向
加州海獅群可以話係最大型嘅哺乳動物群之一。海獅公響6月頭就會建立地盤，乸就要響6月中先嚟到，一兩日後就生仔。海獅仔大約一個禮拜大時，成年海獅又可以再次交配。加州海獅嘅奶亦係所有哺乳動物當中不含乳糖成份嘅。

由於加州海獅族群較多，身型比其他海獅品種細，加上容易飼養同訓練，所以動物園、海獸館一般揀佢哋嚟養，好似香港海洋公園咁，現時養嘅加州海獅，有部分經馴服後被用嚟做表演。

## 亞種
加州海獅其實又可分多3個亞種：
*加州海獅（*Zalophus californianus californianus*），分布喺北美洲近太平洋沿岸沙灘生活
*加拉巴戈海獅（*Zalophus californianus wollebaeki*）
*日本海獅（*Zalophus californianus japonicus*），現已絕種

加州海獅係受到美國海洋哺乳動物保護條例（U.S. Marine Mammal Protection Act）保護，佢哋嘅數目亦因而有所增加，而對人類同其他野生動物有所影響，佢哋響三藩市灣有破壞船隻同襲擊遊客嘅記錄。佢哋食嘅魚類中有啲品種亦因此瀕臨絕種。2009年，香港海洋公園亦發生過海獅咬傷管理員嘅事件。

## 相

Image:Navysealion.jpg|一隻海獅響美國海軍附近「駐守」
Image:Pier39MpegMan.jpg|California Sea Lions at Pier 39 
Image:sea_lion_HKOP.jpg|2隻加州海獅（喺香港海洋公園影）
Image:California Sea Lion (Zalophus californianus) 03.jpg|A sea lion on a buoy near Fisherman's Wharf
Image:Calif-sealion-detail.jpg|響Pier 39抖緊嘅加州海獅
Image:Stavenn Zalophus californianus 00.jpg|California Sea Lion at 紐約皇后動物園裏面養嘅加州海獅


## 參考
*《自然珍藏圖鑑系列：哺乳動物》ISBN 7-5057-2025-2
Shapiro引理

**Shapiro引理**(*Shapiro's lemma*)係李代數上同調論入面嘅一條定理。

設
*g 係李代數
*M 係g-模
*C.(g,M) 係Chevalley鏈序列((*[[:en:Chevalley complex]]*))，
咁
*g 嘅上同調 Hn(g,M) 定義為 C. 嘅上同調。
再設
*h 係 g 嘅子代數
*M 係 h-模
*CoindhgM := HomU(h)(U(g)--->M) 係逆誘導表示(*[[:en:coinduced representation]]*) 
咁
;**Shapiro 引理**話: Hn(g, CoindhgM) ≃ Hn(h,M).
;證明:睇。

## 參攷
*Frenkel / ben-Zvi(2001), *Vertex Algebras and Algebraic Curves*, ISBN 0-8218-2894-0
* D. Fuchs(1986), *Cohomology of infinite-dimensional Lie algebras*, Consultants Bureau, New York
石頭 B

**石頭 B**，又叫**石嬰**，英文係 ****，醫學名係 **lithopedion**，係一種罕見現象。當宮外孕個胎死咗，太大而個阿媽身體（母體）吸收唔倒，母體為保護自己，唔受感染，就會將一層鈣化物質包住個胎屍。

由懷孕 14 個星期到足月，石嬰現象都可能發生。因為以前醫學落後、有啲落後國家冇乜產前檢查、或者唔做產前檢查，石頭 B 可以留喺母體幾十年，有一個病例嘅92 歲阿婆（Huang Yijun）身懷石嬰56 年 。

喺 400 年嘅醫學文獻裏面，連 300 個病例都唔夠。最早發現嘅石頭 B 係由考古學家掘出嚟，估計係公元前1100年嗰時嘅。呢個現象最先係由 Albucasis 醫生喺10世紀嘅醫學書度提過。

## 攷

## 出面網頁
* Calcified abdominal pregnancy with eighteen years of evolution: case report
* 石嬰
* 世界各地嘅石嬰
* 石頭 B 點形成？ (''MadSci Network'')
* 懷胎半世紀 老嫗產下石嬰
2007年4月

## [[4月25號]]
*天文學家搵倒「'''地球二號'''」，離我哋 20 光年。http://www.guardian.co.uk/science/story/0,,2064843,00.html
## [[4月23號]]
*俄羅斯前總統**[[葉利欽]]**（圖）死咗。http://news.bbc.co.uk/chinese/trad/hi/newsid_6580000/newsid_6584500/6584505.stm
## [[4月22號]]
***[[2007年法國大選|法國大選]]**首輪投票結果：薩爾科齊同羅雅爾進入第二輪投票。http://news.bbc.co.uk/2/hi/europe/6582479.stm
## [[4月16號]]
*美國維珍尼亞理工大學發生**[[維珍尼亞理工大學校園槍擊案|校園槍擊案]]**，做成最少33人死亡，哩單係美國歷史上針對平民最血腥嘅槍擊案。http://news.bbc.co.uk/2/hi/americas/6560685.stm
## [[4月10號]]
***[[歐洲冠軍聯賽]]**，曼聯主場七比一勝羅馬，以總分八比三入準決賽。http://news.bbc.co.uk/sport2/hi/football/europe/6534975.stm
## [[4月8號]]
*微軟*Word* 嘅技術員查理士西蒙尼坐聯盟(Soyuz)上太空旅行http://news.bbc.co.uk/2/hi/science/nature/6529149.stm
## [[4月6號]]
*IPCC 預測：2020年前，幾廿億人會面臨缺水、缺糧同洪水威脅。http://news.bbc.co.uk/2/hi/science/nature/6532323.stm
## [[4月5號]]
*伊朗**[[2007年伊朗扣留英國水軍人員事件|放咗十五個英軍水手]]**；英首相貝理雅堅持無檯底交易http://news.bbc.co.uk/2/hi/uk_news/politics/6529431.stm
## [[4月2號]]
*所羅門群島*（旗圖）*發生咗**[[2007年所羅門群島地震|地震]]**，引發海嘯；令最少15人死，幾千人無家可歸。
Flame Imperishable

響J. R. R. Tolkien's 嘅虚構 神話，**秘火** 或叫做 **唔熄嘅火**，亦可能係**Anor嘅火**都指某樣神秘嘅力量。

**秘火**(*the Secret Fire*)，或者叫**火，唔滅嘅**(*the Flame Imperishable*)，似乎指Eru Ilúvatar嘅一方面，創造力量。開頭渠同 Ilúvatar 一齊。Melkor，為要 Ilúvatar 同等嘅力量，想揾渠，但揾唔到。呢樣欲望令 Melkor 反叛 Ilúvatar （有啲似Paradise Lost入面撒旦嘅墮落)。後來 Ilúvatar放咗支火（或者渠嘅一方面）入大地（*[[:en:Arda]]*)嘅深心。

:「咁 Ilúvatar實現咗渠地嘅想象，重擺渠響個虚度，重響個世界嘅心點着咗秘火，而叫渠做Eä（大地？）。」(*Therefore Ilúvatar gave to their vision Being, and set it amid the Void, and the Secret Fire was sent to burn at the heart of the World; and it was called [[Eä]].*)  — Valaquenta, *[[The Silmarillion]]*.

亦有話秘火係任何fëar嘅一部分：渠係令到有感覺嘅個體(*[[:en:wikt:sentient|sentient]] beings*) 曉得獨立思想嘅恩賜。 無咗渠，造唔出新嘅個體。 講到Orcs，Frodo解釋畀Sam聽：

:*「生渠地嘅陰暗剩係識得模仿，唔識整: 唔係真正實在嘅新嘢。」("The Shadow that bred them can only mock, it cannot make: not real new things of its own.")*  — *[[The Return of the King]]* VI 1: The Tower of Cirith Ungol

Gandalf the Grey referred to both the Secret Fire and the Flame of Anor when facing the Balrog at the Bridge of Khazad-dûm: 

:「你唔過得，」渠話。啲 orcs 企定響度，死寂。「我係秘火嘅侍者，揸住Anor嘅火。暗黑嘅火喺度幫你唔到，Udûn嘅火。你唔過得。」（*"You cannot pass," he said. The orcs stood still, and a dead silence fell. "I am a servant of the Secret Fire, wielder of the flame of Anor. The dark fire will not avail you here, flame of [[Utumno|Udûn]]. You cannot pass."*）  — *[[The Fellowship of the Ring]]* II 5: The Bridge of Khazad-dûm.

*[[Anor]]* is a name for the Sun in the mythology, as well as a name for the *True West* (i.e. Valinor), while *Udûn* means Hell (specifically, Utumno, Melkor's original evil fortress and gathering place of his Balrogs). Further, some have speculated that Gandalf said "Flame of Anor" in reference to the fact that he wielded one of the Three Rings of Power, Narya. Thus it is uncertain if the *Flame of Anor* is identical to the *Secret Fire*, but both it and *The Secret Fire* identified Gandalf as a servant of the Valar. *Flame of Anor* may be a source of Gandalf's power to generate light and fire.

In the Return of the King video game, Gandalf states the Flame of Anor to be that of "hope".

## 參閱
* Fëa and hröa
*Silmarillion
## 參攷
* J.R.R. Tolkien: *Valaquenta*, 響 *Silmarillion*
托爾金

**J. R. R. 托爾金**，全名**John Ronald Reuel Tolkien**（），係英國語言學家、作家。佢最出名創作係魔幻小說《魔戒》三部曲。《魔戒》譯成多種語言，同拍成電影。

## 生平
托爾金喺（依家屬於南非）布隆泉出世。3歲時跟阿媽同細佬去伯明罕休假，4歲死咗爸爸。1915年佢23歲，英國牛津大學畢業，參加第一次世界大戰。患「」喺醫院休養到打完仗。呢段日子，佢開始寫作。

戰後托爾金成為語言學家。佢係1918年－1920年版嘅《新英文詞典》編委。佢研究盎格魯-薩克遜，接觸到英國以及北歐各地流傳嘅神話同傳說。

1937年，托爾金完成咗佢第一部作品《The Hobbits》，大人都啱睇。銷量唔錯，出版商（Allen & Unwin）說服托爾金寫續集；托爾金完成咗佢最出名嘅《魔戒》三部曲（Tolkien 原本想寫嘅創世傳奇，以後就收錄喺《𠀕古珍珠(The Silmarilions)》等故仔度）。呢部作品寫咗近十二年，有密友魯益師支持。

《魔戒》嘅開頭類似兒童作品，但筆風好快變黑同嚴肅。《魔戒》係20世紀最流行嘅文學作品之一。《魔戒》成功之後，發展起奇幻小說。

## 出面網頁
Helvetica

**Helvetica** 係一隻好常見嘅冇腳字 字款，由瑞士哈氏字型（）嘅設計師  喺 1957年整出嚟嘅，美術指導係佢老細 。

套字款最初個名叫 （哈氏新黑體），係同呢隻叫 Akzidenz Grotesk 字款掙市場。1959年，哈氏想佢哋套字款喺 Linotype 排字機都用得，於是同德國嘅 Stempel 公司傾掂整個 Linotype 版本，之後，1960年，德國嗰便話個名唔方便賣國際市場，建議改叫 （瑞士），哈氏覺得太揚，於是用咗建議嘅形容詞式，叫 。

1960年其實唔淨止改咗名，新名嘅 Helvetica 其實只係哈氏新黑體嘅簡化版，原因係 Linotype 機有好多限制，好多嘢要簡化，甚至要重新做過，甚至之後喺電腦用嘅 PostScript 版都承襲哂呢啲限制同改動，並唔係1957年嘅鉛字版本。21世紀嘅兩個衍生版本  同 Helvetica Now 嘅好多新功能其實都唔係新功能，只係將套字款還原返到好似1957年嘅原版咁。

## 註

## 出面網頁
* Typowiki: Helvetica - 一個講字體同字款嘅網站

* 有關 Helvetica 記錄片電影嘅官方網站

## 參考書目

* 

* 

* 

* 

*
PMQ

**PMQ**可以指：

* 元創方（PMQ），香港一個創意中心
* 首相嘅問題（Prime Minister's Questions），聯合王國嘅一種憲政傳統